Google 



This is a digital copy of a book thaï was preservcd for générations on library shclvcs before il was carcfully scanncd by Google as part of a projecl 

to makc the workl's books discovcrable online. 

Il lias survived long enough for the copyright lo expire and the book to enter the public domain. A publie domain book is one thaï was never subjeel 

lo copyright or whose légal copyright lerni lias expired. Whether a book is in the public domain may vary country locountry. Public domain books 

are our gateways lo the past. representing a wealth of history. culture and knowledge thafs oflen dillicull to discover. 

Marks, notations and other marginalia présent in the original volume will appear in this lile - a reminder of this book's long journey from the 

publisher lo a library and linally to you. 

Usage guidelines 

Google is proud to partner with libraries lo digili/e public domain malerials and make ihem widely accessible. Public domain books belong to the 
public and wc are merely iheir cuslodians. Neverlheless. ihis work is ex pensive, so in order lo keep providing ihis resource, we hâve taken sleps to 
prevent abuse by commercial parties, iiicluciiiig placmg lechnical restrictions on aulomaied querying. 
We alsoasklhat you: 

+ Make non -commercial use of the files We designed Google Book Search for use by individuals. and we reuuest lhat you use thesc files for 
pcrsonal, non -commercial purposes. 

+ Refrain from autoiiiatcil (/uerying Donot send aulomaied uneries of any sort lo Google's System: If you are conducting research on machine 
translation, optical characler récognition or other areas where access to a large amount of texl is helpful. please contact us. We encourage the 
use of public domain malerials for thèse purposes and may bc able to help. 

+ Maintain attribution The Google "watermark" you see on each lile is essential for informing people about this projecl and hclping them lind 
additional malerials ihrough Google Book Search. Please do not remove it. 

+ Keep it légal Whatever your use. remember thaï you are responsible for ensuring lhat whai you are doing is légal. Do not assume that just 
becausc we believe a book is in the public domain for users in the Uniied Staics. thaï the work is also in ihc public domain for users in other 

counlries. Whelher a book is slill in copyright varies from counlry lo counlry. and we can'l offer guidanec on whelher any spécifie use of 
any spécifie book is allowed. Please do not assume thaï a book's appearance in Google Book Search means it can be used in any manner 
anywhere in the world. Copyright infringemenl liabilily can bc quite severe. 

About Google Book Search 

Google 's mission is lo organize the world's information and to make it universally accessible and useful. Google Book Search helps readers 
discover ihe world's books wlulc liclpmg aulliors and publishers reach new audiences. You eau search ihrough llic lïill lexl of this book un ilic web 
al |_-.:. :.-.-:: / / books . qooqle . com/| 



Google 



A propos de ce livre 

Ceci est une copie numérique d'un ouvrage conservé depuis des générations dans les rayonnages d'une bibliothèque avant d'être numérisé avec 

précaution par Google dans le cadre d'un projet visant à permettre aux internautes de découvrir l'ensemble du patrimoine littéraire mondial en 

ligne. 

Ce livre étant relativement ancien, il n'est plus protégé par la loi sur les droits d'auteur et appartient à présent au domaine public. L'expression 

"appartenir au domaine public" signifie que le livre en question n'a jamais été soumis aux droits d'auteur ou que ses droits légaux sont arrivés à 

expiration. Les conditions requises pour qu'un livre tombe dans le domaine public peuvent varier d'un pays à l'autre. Les livres libres de droit sont 

autant de liens avec le passé. Ils sont les témoins de la richesse de notre histoire, de notre patrimoine culturel cl de la connaissance humaine cl sont 

trop souvent difficilement accessibles au public. 

Les notes de bas de page et autres annotations en marge du texte présentes dans le volume original sont reprises dans ce fichier, comme un souvenir 

du long chemin parcouru par l'ouvrage depuis la maison d'édition en passant par la bibliothèque pour finalement se retrouver entre vos mains. 

Consignes d'utilisation 

Google est fier de travailler en partenariat avec des bibliothèques à la numérisation des ouvrages appartenant au domaine public cl de les rendre 
ainsi accessibles à tous. Ces livres soni en effet la propriété de tous et de toutes cl nous sommes tout simplement les gardiens de ce patrimoine. 
Il s'agit toutefois d'un projet coûteux. Par conséquent et en vue de poursuivre la diffusion de ces ressources inépuisables, nous avons pris les 

dispositions nécessaires afin de prévenir les éventuels abus auxquels pourraient se livrer des sites marchands tiers, notamment en instaurant des 
contraintes techniques relatives aux requêtes automatisées. 
Nous vous demandons également de: 

+ Ne pas utiliser les fichiers à des fins commerciales Nous avons conçu le programme Google Recherche de Livres à l'usage des particuliers. 
Nous vous demandons donc d'utiliser uniquement ces fichiers à des lins personnelles. Ils ne sauraient en ell'et être employés dans un 
quelconque but commercial. 

+ Ne pas procéder à des requêtes automatisées N'envoyez aucune requête automatisée quelle qu'elle soit au système Google. Si vous effectuez 
des recherches concernant les logiciels de traduction, la reconnaissance optique de caractères ou tout autre domaine nécessitant de disposer 
d'importantes quantités de texte, n'hésite/ pas à nous contacter. Nous encourageons (tour la réalisation de ce type de travaux l'utilisation des 
ouvrages et documents appartenant au domaine public et serions heureux de vous être utile. 

+ Ne pas supprimer l'attribution Le filigrane Google contenu dans chaque fichier est indispensable pour informer les internautes de notre projet 
et leur permettre d'accéder à davantage de documents par l'intermédiaire du Programme Google Recherche de Livres. Ne le supprimez en 
aucun cas. 

+ Rester dans la légalité Quelle que soit l'utilisation que vous comptez faire des fichiers, n'oubliez pas qu'il est de votre responsabilité de 
veiller à respecter la loi. Si un ouvrage appartient au domaine public américain, n'en déduisez pas pour autant qu'il en va de même dans 
les autres pays. La durée légale des droits d'auteur d'un livre varie d'un pays à l'autre. Nous ne sommes donc pas en mesure de répertorier 
les ouvrages dont l'utilisation est autorisée et ceux dont elle ne l'est pas. Ne croyez pas que le simple fait d'afficher un livre sur Google 
Recherche de Livres signifie que celui-ci peut être utilisé de quelque façon que ce soit dans le monde entier. La condamnation à laquelle vous 
vous exposeriez en cas de violation des droits d'auteur peut être sévère. 

À propos du service Google Recherche de Livres 

En favorisant la recherche et l'accès à un nombre croissant de livres disponibles dans de nombreuses langues, dont le franoais. Google souhaite 
contribuer à promouvoir la diversité culturelle grâce à Google Recherche de Livres. En effet, le Programme Google Recherche de Livres permet 
aux internautes de découvrir le patrimoine littéraire mondial, tout en aidant les ailleurs cl les éditeurs à élargir leur public. Vous pouvez effectuer 
des recherches en ligne dans le texte intégral de cet ouvrage à l'adresse fhttp : //books .qooql^ . ■:.■-;. -y] 



n J ■ tr EE ttç- 



y 



t "^ ■v' ■ t 



7 



POESIE 



FACECIEUSE 



RARETÉS BIBLIOGRAPHIQUES 



TIRAGE A CENT EXEMPLAIRES NUMÉROTÉS 



96 sur papier de Hollande 
et 4 sur Chine 

plus, deux sur peau vélin. 



N« 6$. 



GENÈVE. — IMPRIMERIE A. BLANCHARD. 



RECUEIL DE VRAYE 

POESIE FRANÇOISE 



à ltoh tir siïoit Kieii'D, en 1559, iodi li Tin 

POESIE FACEC1EUSE 

Béini pression textuelle, augmentée d'une 
Notice bibliographique 

p*r.M. Padi LACROIX 



GENÈVE 

J. GAT ht FILS, iiuTBi-m 



16JUH** 



NOTICE 



SUR LA 



POESIE FACECIEUSE 



Ce petit volume in-16 de 80 pages, imprimé 
à Lyon, par Benoist Rigaud, est la quatrième 
édition d'un Recueil publié pour la première 
fois à Paris, quatorze ans auparavant, sous un 
titre différent : 

Recueil de vraye Poésie Françoise, prinse de 
plusieurs Poètes, les plus excellente de ce 
règne. Avec privilège du Roy pour cinq ans. 
1644. De Vimprimerie de Denys Janot, impri- 
meur du Boy, en langue françoyse, et libraire juré 
de V Université de Paris. On les vend au Palais, 
enlagallerie par ou Von va à la Chancellerie, 
es bouUcques de Jan Longis et Vincent Sertenas, 
libraires. Petit in-8 de 56 feuilî. non chiffr., si* 
gné : A — G. iiij, caractères italiques, avec fig. 
sur bois. 

Cette jolie édition fut suivie de trois autres, 

à l'expiration du privilège de cinq ans accordé 
à Denys Janot; l'une publiée à Lyon, chez Jean 
Temporal, en 1550; l'autre à Paris, chez la V # 
de François Regnault, 1555, in- 16. C'est la 
troisième {Lyon, Benoist Rigaud, 1559, in- 16) 
que nous avons cru devoir reproduire. Il est 
étrange que ce Recueil, dont quatre éditions 
avaient consacré le succès, ne soit pas cité dans 
les Bibliothèques françaises de La Croix du 
Maine et de Du Yerdier. 

On ignore quel est l'éditeur de ce Recueil, qui 
s'annonce comme emprunté aux Poètes Us plus 
excellents de ce règne et qui est composé, pour 
la plus grande partie, de pièces inédites ou 
nouvellement imprimées de Clément Marot. 
Beaucoup de ces pièces n'avaient pas encore 
été recueillies par Clément Marot lui-même 
dans la première édition complète de ses œu- 
vres, qu'il venait de faire paraître, à Lyon, à 
Venseigne du Rocker \ 1544, 3 part, en 1 vol. 
in-8. Nous ne pouvons aujourd'hui apprécier 
les motifs qui l'empêchèrent de les admettre 
dans cette édition. 

Quoi qu'il en soit, un ami qui les possédait 
manuscrites et qui les avait rassemblées proba- 
blement à la cour où elles couraient de bouche 
en bouche, se crut autorisé à les mettre au 
jour, sans en nommer l'auteur, que tout le 
monde devait reconnaître à la lecture de ses 

vers. Le nom de Clément Marot se montre seu- 
lement deux on trois fois, au commencement du 
Recueil et dans le courant du volume. C'en était 
assez pour attirer l'attention et piquer la cu- 
riosité des amateurs de vraie poésie française. 

L'éditeur, néanmoins, pour justifier le titre 
qu'il avait adopté, a glissé dans son Recueil 
quelques pièces qui n'étaient pas de Clément 
Marot, et il a même fait figurer plusieurs noms à 
côté de celui du prince des poètes contempo- 
rains. Le nom de St-Gelais ne se trouve pas 
dans la première édition, où Ton ne rencontre 
que les noms de Yèku Macault, du seigneur des 
Essars et de Ste-Marthe, tous trois amis de Ma- 
rot Nous sommes tenté de chercher, entre ces 
trois poètes, l'éditeur du Recueil de vraye poésie 
françoyse i et nous nous arrêtons de préférence 
à Nicolas de Herberay, seigneur des Essars, qui 
est moins connu par ses poésies que par ses 
traductions en prose de divers ouvrages espa- 
gnols et notamment des premiers livres de 
l'Amadis. 

Le seigneur des Essars est représenté dans 
le Recueil de vraye poésie françoyse par une 
Généalogie des Rois de France, en vers, et la 
dernière édition publiée sous le titre de Poésie 
facétieuse, se termine par un Envoy de Saint- 
Gelais, au seigneur des Essars. Cette pièce finale 
nous semble être le cachet de l'éditeur. Le sei- 

gneur des Essars, gentilhomme picard, com- 
missaire ordinaire de l'artillerie du Roi, était 
un personnage riche et poissant; Clément Ma- 
rot avait eu, sans doute, souvent recours à son 
appui et à sa bourse ; il se tint donc pour très- 
honoré d'avoir un pareil éditeur, et il ne cria 
point au plagiaire. 

Le Recueil de vraye poésie française contenait 
un certain nombre de pièces libres, que Clément 
Marot avait rejetées de ses œuvres, quoique la 
pruderie n'eût pas encore affadi les poètes de 
cour. L'éditeur, quel qu'il fût, avait eu la pré- 
caution de mettre à couvert ces épigrammes un 
peu licencieuses, sous un beau privilège du Roi 
qui servira probablement à les protéger encore 
à plus de trois siècles de distance. 

c II est permis par lettres patentes du Roy, 
nostre sire, à Denys Janot, imprimeur en lan- 
gue françoise dudit Seigneur: imprimer ce 
présent livre, intitulé le Recueil de poésie Fran- 
çoyse. Et défenses faites par ledit Seigneur, à 
tous libraires, imprimeurs et autres de ce 
royaulme, n'imprimer ou faire imprimer ledit 
livre jusques à cinq ans finis et incluz, commen- 
çant du jour où ledit livre sera achevé d'impri- 
mer, sur les peines de confiscation des livres 
par eulx imprimez, et d'amende arbitraire et 
aultres peines, comme plus à plein est contenu 
en ses lettres de privilège, données à Paris le 

xu* jour d'apvril, mil cinq cents quarante et trois. 
Signées sur le reply, de par le Boy, Bayard ; et 
scellées sa double queue du grand scel dudit 
Seigneur. » 

Voilà comment François 1* a mérité d'être 
surnommé le protecteur et le restaurateur des 
lettres. Il délivrait aux imprimeurs et aux li- 
braires des lettres patentes de privilège, scel* 
iées de son grand scel, pour que les œuvres de 
l'esprit fussent, pour ainsi dire, sacrées et in- 
violables. 

Dans la première édition du Recueil de vraye 
poésie frcmçoyse, la plupart des pièces sont pré- 
cédées d'un astérisque qui n'a pas été conservé 
dans les éditions suivantes. Nous croyons que 
cet astérisque désigne les pièces de Clément 
Marot, ou du moins celles qu'on lui attribuait 
et dont la plupart ont été imprimées depuis 
dans ses couvres. 

Quelques pièces ont été supprimées dans les 
éditions qui ont suivi celle de 1544 ; mais, en 
compensation, d'autres pièces furent ajoutées 
successivement. Voici les premiers vers de ces 
pièces nouvelles, avec un renvoi à la page 
de l'édition de 1569 : page 41, La nuict passée 
um dame discrète; page 67, Un peUerin que les 
Turcs avaient pris; page 69, Monsieur Coullaut 
voulut un jour entrer; page 61, Une nonnam 
très belle et en bon point; page 78, Une jeune 

femme espousée; page 97, Envoy de Saint- 
Gelais au seigneur des Essors. 

H importe de signaler, dans l'édition de 1559, 
une variante qui est devenue une faute typo- 
graphique. La première édition de 1544 avait 
imprimé, au verso du feuillet 47, un assez 
mauvais huitain commençant par ce vers : O 
faulx amour, decepvantpar doulceur; l'auteur 
changea depuis ce vers, en ôtant O fauîx amour 
et en mettant à la place : O ennemy. L'impri- 
meur, ayant mal lu le changement, imprima 
Oennuy. 

Nous avons réuni les pièces qui ont été sup- 
primées dans la Poésie facéeieuse de 1559, et 
nous les publions, d'après l'édition de 1544, à 
la suite de notre cinquième édition, qui paraît, 
pour la grande joie des bibliophiles, plus de 
trois siècles après le privilège du Roi, sous la 
sauvegarde duquel ce joli Recueil avait vu le 
jour pour la première fois. 

P. L. 

oicy, amy, si ta le yeux sçavoir, 
Qui fait à l'homme heureuse vie avoir : 
Successions, non biens acquis à peine, 
Feu en tout temps, maison plaisante et saine; 

Jamais procès, les membres bien dispotz, 

Et au dedans un esprit à repos; 

Saige simplesse, amys à soy pareilz, 

Table sans art, et sans grans appareils, 

Facillement avec toutes gens vivre, 

Nuit sans nul soing, n'estre point pourtant y vre ; 

Femme joyeuse, et chaste neantmoins, 

Dormir faisant que la nuict dure moins ; 

Plus haut qu'on n'est ne vouloir point attaindre, 

Ne désirer la mort, ny ne la craindre : 

Voyla, amy, si tu le veux sçavoir, 

Qui fait à l'homme heureuse vie avoir. 

Biens successifs et non acquis à peine, 
Terre fertille, et feu qui tousjours dure, 
Jamais procès, peu de charge en un règne, 
L'esprit posé, forte et saine nature; 
Simplesse saige, amys de sa mesure, 
Doux entregent, repas non superflus, 
Nuict non trouble ains délivré de cure, 
Femme joyeuse, et pudicque au surplus; 
Un dormir court qui les nuitcz ne mesure, 
Ce que l'on est vouloir estre et non plus, 
Ne désirer la mort ne craindre aussi, 
Font vivre l'homme heureux et sans soucy. 

LES ESCHEZ 

Puis que de vous j'ay apprins les eschez, 
C'est bien raison que les miens vous sçachez 
Je metz avant, en lieu de huict pions, 
Propos hardiz ainsi que Scipions, 
Qui combattant assaillent la barrière 
Sans en veoir un jamais tourner arrière ; 
En chacun front, les deux rocz font l'office, 
Ma foy constante, et mon loyal service, 
Et mes désirs prometteurs mensongiers 
Servent de folz vollaiges et ligiers. 
Les chevaliers sont mes escrits et vers, 
Qui font un saut aux autres tous divers ; 
Pour dame y est mon espérance prise, 
Jamais oysifve et de grande entreprise . 
Enfin un cœur qui longtemps fut à moy, 

Est ores vostre, et le chef et le Roy, 
Ferme et rassis, sans guieres se bouger : 
Car mieux ailleurs il De pourroit loger. 
D'assez de lieux il se sent deffie; 
liais il est tant de tous fortifié, 
Que tous perdrons du mal l'intelligence 
Aydant Dieu, tous, et ma diligence. 

ENIGME 

Homme ne suys, oyseau, poisson, ne beste, 

Sans poil, sans peau, sans piedz, bras, jambe ou teste, 

Entendement ni aucune raison. 

Communément je loge en la maison 

Des plus oysifz ; assaillant foible et fort, 

Ce m'est tout un, je faiz par tout effort, 

Je cours de jour aussi bien que de nuict, 

Je suis celui qui trop au dormir nuyt, 

Et au repos, et combien que n'ay bouche, 

Quand il me plaistles uns jepoinctz et touche 

Si très au Tif, qu'en me cuidant surprendre, 

Ds font douleur à leur chair blanche et tendre, 

Tant que le sang en sort en maintz endroitz. 

Non plus je crains le peuple que les rois; 

Brief, je suis tel que je faiz l'impossible, 

Car je me rends quand je Teux inTisible, 

Et soit hiver ou esté je suis nud, 

Yoylà pourquoy d'un chacun suis congneu. 

COMPTE NOUVEAU 

Un bon esprit, quand le beau jour l'esTeille, 
Soudain cognoit que ce n'est de merveille, 

Si en ce pauvre et misérable monde 

Prou de malheur et peu de bien abonde, 

Par ce qu'il voit, tout bien quis et compté, 

Plus y avoir de mal que de bonté. 

Je dis cecy, me souvenant d'un compte, 

Lequel fut tel, que certes j'ay grand honte 

Toutes les fois que j'y tourne à penser, 

Et si n'estoit que j'ay peur d'offenser 

La netteté de vos chastes oreilles, 

Je le ferois, et vous orriez merveilles 

Touchant le fait de certains maléfices. 

Mais s'il est vray que les propos de vices 

Sont moins nuysants aux esprits vertueux, 

Que de vertu les actes fructueux 

A gens pervers ne sont bons et vallables, 

Faire le puis : car vos mœurs tant louables 

Ja n'en seront pires (comme je pense). 

Or dit le compte (afin que je commence 

Vous racompter ces estranges nouvelles), 

Qu'à Tours estoient quelques sœurs assez belles, 

De beau maintien et bonne contenance; 

De quel estât, je n'ay point souvenance, 

S'il me fut dit qu'en religion fussent, 

Ou qu'autrement de nonne le nom eussent; 

Mais tant y a que de leur compaignie, 

Autant estoient que nonne signifie : 

Il suffiroit pour fournir un couvent. 

Ces belles sœurs, comme il advient souvent 

Que l'on n'a pas toujours avecques soy 

Gens de sa sorte et de pareille foy, 

Ne sçay comment s'estoient accompaignées 

De quelque rousse ayant maintes menées, 

Mainte trafique, et plusieurs petitz tours, 

Autrefois faictz en la ville de Tours. 

A dire vray à peine eust-on sçeu faire 
Une alliance an monde pins contraire : 
Car celle-là estoit d'autre stature, 
D'autre façon, de toute autre nature 
Que les neuf sœurs, lesquelles gentement 
Se eontenoient, et fort honnestement 
Taschoient garder fermeté immuable. 
Mais celle rousse estoit plus variable, 
Plus inconstante, et trop moins arrestée, 
Qoe n'est la plume au vent mise et jetée, 
Ou l'eau qui court par ces prez verdoyans. 
Qu'en advint-il ? Un tas de gens n'ayans 
Autre soucy que d'avoir bon loisir 
De satisfaire à leur mondain plaisir, 
Voyans ces sœurs et leur compagnie telles, 
Tindrent propos de se ruer sur elles, 
Et en commun les trousser sur les rangs, 
Sans adviser qu'ilz estoienttous parents, 
Frères germains la pluspart et cousins, 
Nj sans avoir honte de leurs voisins. 
Or pour jouir d'elles plus aisément, 
Ilz feirent tant que tout premièrement 
Eurent pour eux celle-là que j'ay dit, 
Laquelle avoit tout moyen et crédit 
Envers les sœurs, et si estoit propice 
Pour faire aux gens tout plaisir et service, 
En tel endroit selon leur vueil et guise. 
Se voyant donq incitée et requise, 
Par telles gens, l'habille maquerelle 
Délibéra de porter la querelle 
De leur ligiere et folle volonté, 
Pour de ses sœurs vaincre la fermeté. 
Tant tournoya, tant vint et tant alla, 
Que d'une ou deux la constance esbranla, 

Et à la fin si bien la convertit, 

Que tout à plat sur le champ l'abattit, 

Dont aux gallants moult joyeux et contens, 

Qui ne cherchoient pas meilleur passetemps, 

Greut le désir avecques l'espérance 

D'avoir le reste au pourcbas et instance, 

De celle-là qu'ils firent prou trotter, 

Sans luy donner le loisir d'arrester. 

Mais bien souvent si l'un d'eux se mettoit, 

La pauvre sotte aux piedz foullée estoit, 

En recompense et pour mieux lui apprendre 

A se haster i celle fin de prendre 

Et attraper les sœurs plus cautement, 

Ce qu'elle feit, de sorte que vraiement, 

Les pauvres sœurs avecques leur constance 

Ne sceurent tant faire de résistance 

A l'importun et ardent appétit 

De ces gens là que petit à petit, 

Souz tant d'effors, souz tant d'assaux divers, 

Toutes à la fin ne cheussent à l'envers; 

A quoy aussi celles qui se laissoient 

Ainsi gaigner, aidoient et s'efforçoient, 

Pour le plaisir de ces bons gaudisseurs, 

A ruiner quelqu'une de leurs sœurs, 

Tant bien apprtns avoient l'art et l'adresse, 

De celle-là qui en estoit maistresse. 

Quant aux gallantz, tant creut leur ardeur grande. 

Et pour un temps fut si chaude et friande, 

Qu'à chacun coup qu'ilz se prenoient à elles 

Gontens n'estoient d'une ou deux des plus belles, 

Mais bien taschoient ces hommes peu rassis 

A leur coucher en avoir cinq ou six. 

Conclusion : quand tout fut despendu 
Et le beau temps trop follement perdu, 

Et les laissant toutes desemparées, 
Fort mal en ordre en maints lieux esgarées, 
Du pied au cul gentement leur donnèrent, 
Puis à la fin tous les habandonnerent 
A tous venans, chose presque increable 
Et neantmoins certaine et véritable, 
Dont on devrait faire inquisition 
Et quant et quant juste pugnition. 

GENEALOGIE DES BOTS DE FRANCE, PAR LE SEIGNEUR 

DES ESSARS 

François le franc qui des francs chois 
Fut des francs mis sur les François, 
Sans sentir de tribut souffrance 
Les François affranchiz de France. 
D'iceux Françoys francigenez, 
Priamus et Marcomenez, 
Anthenor et Genebaldus 
Furent les quatre premiers ducs. 
Depuis Pharamon, Claudius, 
Phildebert et Meronius, 
Furent premiers Rois paganiques, 
Et cinquante-deux catholiques 
Ont succédé nos tributaires. 
Trois Rois Clovis, quatre Clotaires, 
Deux d'Agobers, trois Chilperis, 
Trois Childebers, deux Childeris, 
Trois Theoderis, et un Lothaire, 
Un petit Pepein débonnaire, 
Un Hugues, un Robert, un Henry, 
Et un Jehan prisonnier marry, 
Huict Charles tres-hautz et puissans 
Et six Phelippes fiorissans; 

Douze grans Rois Loys nommez 
De Dieu et des hommes aymez : 
Puis un François de haut renom 
Plus que César digne de nom. 



AUTBE ENIGME 

Trois compaignons de Basle bien en ordre, 
Et tant pollis qu'il n'y a que remordre, 
Mieux usitez aux perilz et hazardz 
Que trois Hectors ou bien que trois Césars, 
Doivent en brief (ainsi comme Ton dit) 
Estre avancez, voire en si grand crédit, 
Que plusieurs gens de ligiere créance 
Mettront en eux leur foy et espérance, 
Se promettant (moyennant leur adresse) 
Ou tout malheur, ou bien grande richesse : 
Pource qu'ilz ont ceste noble» vertu 
Que nul d'entre eux ne fut oncques abattu, 
Ny ne sera d'honneur qui l'importune, 
Tant sont douez de prudence et fortune : 
Et ont eux trois autant de force encores 
Qu'il en y a en soixante et trois Mores, 
Ou qu'ilz auront autant d'eux de flatteurs 
Qui les tiendront comme législateurs, 
Et les croiront mesme sans mot sonner 
Mieux que plusieurs par beaucoup raisonner. 
Je ne sçay pas s'ilz sont frères germains ; 
Mais à les voir au meilleu des humains , 
Hz sont trop mieux l'un l'autre ressemblans 
Que trois pigeons ou trois papillons blancs, 
Et si sont tous d'une haulteur ce semble. 
Hz ne vont point qu'ilz ne marchent ensemble, 

Et quelque foys ne se trouvent que deux; 
Mais ces deux là ne sont moins hasardeux 
Que si les trois estoient en la présence. 
Je ne diray meshuy ce que j'en pense, 
Ainsi que de brief tout se sçaura : 
Mais pour le moins sçachez qu'il y aura 
Entre ceulx là qui suyvront leurs comptans, 
Peu de joyeulx et plusieurs mal contens. 
Non plus sapere quam oportet. 



balade de science qui se cokplaint estre 
àujourd'huy vilipendez 

On veit jadis suppostz de ma facture, 

Par grande cure avoir la prelature, 

Et nourriture, hault et bas des estatz 

Quand tout estoit par vie entière et pure, 

Mis en nature, avec littérature, 

Et Tescripture en infiniz soûlas : 

Mais quoy (helas), renversé suis au bas , 

Portant le bast en grande impatience. 

C'est un grand cas que de veoir mon trespas, 

Et n'oser pas m'advancer un seul pas 

A soustenir le pourpris de science. 

Est- il estât, est-il profession 

En action, sans ma subvention? 

Invention, sinon par mon secours? 

Qui met au sus la domination, 

Duration, sans variation 

De nation, et dangereux discours? 

Par mes bons tours, les princes ont le cours 

En leurs grandz cours, et royalle puissance; 

Orgueilleux, ours, superbes, fiers et lourds , 

Soyez tous gourdz, ne faictes plus les sourds 
A soustenir le party de science. 
Pourr oit-on bien bon régime sçavoir 
Sans se pourveoir de gens de bon sçavoir, 
Qui le devoir facent de leur office ? 
Où est pouvoir, richesse, or, ou avoir 
Qu'on puisse veoir sa fermeté avoir 
Sans rien descheoir , si ne luy suis propice? 
Ou bien qu'on puisse entretenir justice 
D'un cas juste ysse, hors de toute injustice 
De mal et vice, en bonne conscience ? 
Du bien indice, et poursuy de malice 
Suys sans convice, or suyvez tous ma lice 
A soustenir le party de science. 
Princes mondains, empires ramparantz, 
Gens apparentz, venez, petis et granz, 
Tous comparantz soubz mon obeyssance 
Le bien comprenez, vertu je vous apprendz, 
Vice reprendz, tenez doncques mes rans, 
A soustenir le party de science. 

AULTRE BALADE 

Belle excédant la doulceur angelique, 

Ma maistresse, ma dame singulière, 

Plus à louer que ne peut rhétorique, 

Pleine de grâce et de sçavoir entière, 

Je le bien vostre humble et petit vassal, 

Homme lige, subject et féodal, 

Vous fais devoir, feaulté, foy et hommage 

D'un fief lequel tiens de vous en servaige, 

Et que tenir advouë devant tous. 

C'est mon désir, mon vouloir, mon couraige, 

Mon cœur, mon bien qui sont mouvons de tous. 

Dénombrement certain et veridique 

Des biens que tiens dessous vostre bannière, 

Vous veux bailler en sa forme authentique, 

Le tout en fief sans chose roturière, 

Ou pour le moins faire mémorial. 

Impossible est, et parce en gênerai 

L'ame et le corps sont mortel heritaige; 

J'advoûe tenir de vous en vasselaige 

Tout mon espoir, tous mes plaisirs absous, 

Tout mon désir, mon vouloir, mon couraige, 

Mon cœur, mon bien qui sont mouvans de vous. 

Tant que dormez, tout mon esprit s'applique 
Veiller à vous, et en ceste manière 
De doux penser, les fruits cueille et pratique 
Au feu d'amours qui me sert de lumière. 
Et si quelcun tant me vouloit du mal, 
Que dire osast que fusse desloyal, 
Ou qu'eusse faict felonnie et oultraige, 
Pour le combat, luy présente mon gaige ; 
Car si j'estoys cheu en vostre courroux, 
Par mon forfait, perdroys selon l'usaige 
Mon cœur, mon bien qui sont mouvans de vous. 

Belle, croyez que tout mon temps et aage 
Vous serviray que dueil en ait ou rage, 
Et quand mourray de maladie ou cours, 
Vous saisirez comme dame au passaige, . 
Mon cœur, mon bien qui sont mouvans de vous. 

DESCRIPTION DES* GRACES ET BEAUTE* RECUEILLIES 
PAH UN AMANT, AU CORPS ET HABILLKMBNS 

DX SA DAME 

Qui voudra veoir en un corps bien unies 

Mille beaultez et grâces infinies, 

Plus que n'en eut jadis la grecque Helayne, 

En contemplant ma dame et souveraine 

Content sera ores de sens rassis, 

Que iuy en prouve seullement trente six. 

Premièrement elle a noire vesture, 

Les sourcils noirs, yeux de mesme teinture, 

Le linge blanc, les dens et gorges blanches, 

Le tetin rond, les cuisses et les hanches, 

Les cheveux longs, long corps, longue encoleure, 

Gon, bouche et piedz de petite mousleure, 

Large estomach, l'espaule, aussi le front, 

Sur un visage ouvert, aymable et prompt; 

Le ventre court, courte dent, courte oreille, 

L'esprit subtil, l'œil, la langue pareille, 

Les doigtz menuz, tant des piedz que des mains, 

Menu corsaige, aymé de tous humains, 

Fermes tetins, ferme cuisse et collet, 

Mollettes mains, genoulz, menton mollet , 

L'œil un peu gros, gros cul, et grosse motte, 

Le tout parfait ainsi que le vous notte. 

Quant au surplus ne l'oseroys-je dire ? 

Nenny, craignant que Ton juge mon dire 

Estre deçeu par vicieux sçavoir ; 

Mais qui pourroit empescher mon devoir, 

Qui me deffend de la louer aussi, 

Puisque je l'aime, et puis qu'il est ainsi? 

Certainement encore outre ces grâces, 

A d'autres biens, dont à Dieu je rends grâces, 
Psssans en tout la fleur de%sa personne; 
Car son esprit est au corps si conforme, 
Son parler plein de telle humilité, 
Son cœur remply de si grand fermeté, 
Et sa douceur de bonté si parfaite, 
Que sans mentir elle semble estre faicte 
Pdur estre veue, aymée et regardée. 
Par moy sera doncques si bien gardée, 
Si bien traictée, honorée et servie, 
Sans Juy faillir un seul jour de ma vie, 
Que j'ay espoir qu'après ma longue attente, 
Elfe rendra ma volonté contente. 



BLASON DÉS CHBVBUX 



Cheveux, seul remède et confort 
De mon mal violent et fort, 
Cheveux longs, blancs et déliez, 
Qui mon cœur si très-fort lies, 
Que plus il veut tendre et tascher 
A se distraire et destacher, 
Plus il est pris et mieux estraint, 
Plus est de demourer contraint ; 
Cheveux qui feustes l'ouverture 
Du grand chef-d'œuvre de nature, 
Que le ciel, qui tout clost et veoyt, 
A monstre combien il pouvoit 
Amasser en petite espace 
De beauté et de bonne grâce; 
Cheveux qui sçeutes estranger 
Moy de moy-mesme et me changer 

Tellement que je tous accuse 
De l'effect de ceux de Méduse, 
M'ayant rendu un corps sans ame. 
Ou plustost une vive flamme. 
Ha ! cheveux, n'ayez nul regret 
De vous veoir en lieu si secret, 
Loin de vos compaignons dores 
Qui du monde sont adorez ; 
Celle qui en peut ordonner 
A moy vous à voulu donner, 
Pour appuy de ma foible vie, 
Dont vous n'auriez dueil ny envie. 
Si vous sçaviez, o blondz cheveux, 
Quel est le bien que je vous veux : 
Le moindre de vous m'est plus cher 
Qu'autre amye entière toucher, 
Ne que les thresors assemblez 
Du fin or que vous ressemblez, 
Et toutefoys pour estre miens, 
N'ayez paour de n'estre point siens; 
Elle ne congnoist rien à soy 
Plus sien que ce qui est i moy : 
Au moins en ceste qualité 
Avons-nous quelque égalité. 
Si un sizeau vous fait outraige, 
Un dard m'en fait bien davantaige : 
11 y part à mon œil estainct, 
Et vous n'en changez point de tainct, 
Qui vous est plaisir et bon heur 
En perte de si grand honneur. 
Ceux dont vous estes séparez 
Sont peut-estre ores mieux parez : 
Mais si sont-ilz en ce danger 
De se veoir par le temps changer, 

Et d'or en argent convertis, 

De quoy tous estes garantit; 

Car temps ne tous y peut contraindre, 

Et quand bien vous le devriez craindre, 

Cheveux tous estes à un maistre 

Qui tous oseroit bien promettre 

Et au chef dont estes venus, 

Qu'au lieu de devenir chenus, 

11 fera que le cours des ans 

Vous rendra plus beaux et plaisans. 

On ne voit point pour fortz yrers 

Les lauriers moins feuilluz et verdz; 

Le beau Dieu qui en print la cure 

Les deffend de céleste injure, 

Et je feray tant si je puis, 

Aydant celle à qui je suys, 

Que mes honneurs tous seront tel* 

Qu'elle et tous serei immortels. 

DU CLÔISTRE DE LA LANGUE 

De quoy sert-il avoir maison sans porte? 
De quoy sert-il quand belle bource on porte 
Pleine d'argent, si n'a point de lien? 
Gela bien peu proffite, ou du tout rien : 
Et moins la langue, encor que soit diserte, 
S'a tous propos sans closture est ouverte. 

LE COEUR REPREND L'OEIL DE REGARD TROP VOLLAIGE, 
VERS ALEXANDRINS 

Ne pourrois-tu, mou œil, un petit t'engarder 
Te jecter si souvent sur son luysant visaige? 

Plus la regardes, pins tu la veux regarder, 
Et par ton fol regard, je suys en une raige. 
Je te pry, que tu soys doresnavant plus saige. 
Et que legiereté n'augmente ma douleur: 
Elle est un parangon; mais quoy! tu n'es pas seur 
De l'attirer à toy, et danger est à craindre, 
Parquoy, pour ne tumber en un plus grand malheur, 
N'allume point le feu que ne pourras estaindre. 

LE SOULAS OU DUR DEPART DE SON ALLIANCE. 

Ce que par bouche mon cœur ne vous peut dire, 
A yous l'escrire n'a voulu contredire. 
C'est un adieu i rostre dur départ, 
Non pas à tous, seullement à sa part: 
Car et comment pourroit un cœur si gros 
Vous dire adieu, en ferme et sain propos? 
mon las cœur, d'amours tant ennoubly, 
Pourras-tu bien jamais mettre en oubly 
Ton alliance par tout bien et honneur? 
Espere-tu recevoir aucun heur, 
Ainsi privé désormais de la veuë 
De celle-là qui d'honneur est pourveuë? 
Vivras-tu bien seullet en la haut tour 
En attendant son désiré retour? 
Nenny, certes, si tu veux amour suyvre, 
Possible n'est laisser sa dame et vivre. 
Le souvenir de sa grande prudence, 
Du haut maintien et ferme contenance. 
Du vif regard et son reluysant œil, 
Augmentera de jour en jour ton dueil; 
Son noble cœur, son tres-gentil corsaige, 
Sa claire voix et son courtoys langaige, 

Brief ses vertus passent toutes richesses 
An souvenir, et livrent griefves oppresses. 
De plus parfaite n'y a dessus la terre, 
Tout bien en elle resplendit comme Terre ; 
Elle est jeune, riche et bien doctrinée, 
Et de nature à tout bien faire née, 
Dont je maintiens pour toute conclusion, 
Qui de son corps aura provision 
Se peut nommer très heureux en tout temps, 
Et d'un tel heur se tenir pour content. 
Je n'ay donc tort d'avoir ceste inconstance 
Que ne luy puis dire à Dieu en présence. 
Si luy diray-je. Or à Dieu, ma devise, 
A Dieu, seulle qui mon las cœur divise, 
A Dieu vous diz, mon soûlas et confort, 
A Dieu celle dont vient le doux remort, 
A Dieu maintien dont tel douceur en sorte 
Qu'impossible est qu'à d'autre je m'assorte; 
A Dieu gent corps si droit et gracieux, 
A Dieu regard qui me perce les yeux, 
A Dieu vous diz, ma tres-chere alliance, 
A. Dieu mon bien, m'amour et ma plaisance, 
A. Dieu liesse et mon soûlas aussi, 
En lieu de joye plus n'auray que soucy. 
Il ne m'en chaut, mais que saine soyei 
Et que jamais tristesse vous n'ayez : 
Car de ma part ne peut estre vainqueur 
Des grandz regretz que porte dolent cœur, 
Qui toutesfoys à vous se recommande 
Plus mille foys et mieux que ne vous mande, 
En vous priant que pendant vostre absence , 
Ne le changez pour d'autre Paccoin tance. 
Je n'ay pas peur que vous soyez surprise 
Pour la valleur qui est en vous comprise : 

Et proteste qu'en tous les lieux et places 

Vos beaux maintiens, vos honneurs, bonnes grâces. 

De ferme foy et d'un vouloir parfait, 

Gardera tant que mort l'aura défiait. 



A UN SUPERBE DETRACTEUR 

Fureur vient après patience, 

11 n'est si nette conscience 

Qui peust de courroux s'abstenir, 

Voyant un tel badaut venir, 

Un asne sans littérature 

Parler d'autruy à l'adventure, 

Et non parler tant seulement, 

Mais blasmer outrageusement 

Escrit où il n'y entend notte. 

Tu sçay (badault) que je te notte, 

Et si mieux je te cognoissoys, 

Tu sentiroys (qui que tu soys), 

Quand ce vient à donner repiicque, 

Si je sçay frapper de la picque. 

Mes escritz ne te plaisent point, 

Et parce, ta langue me point. 

Mais j'ayme mieux qu'ils te desplaisent, 

Que tu les loues et te plaisent. 

Il faut aux asnes des chardons. 

Souvent quand blasmer nous cuydons, 

Nous donnons une grand louange ; 

Mais si tu trouves trop estrange 

Que j'ay mis rithmes en avant, 

Je te pry, ô homme sçavant, 

Faire l'honneur à mon escrire 

De jamais ne le voir et lire. 

A Vif AMT IH6BAT 

Sçays-tu de quoy, depuis sept ans je vis, 
Qui est le temps que depuys ne te veis ? 
Dueil et ennuy, langoureuse détresse, 
Regret trop grand, désespérée tristesse, 
Ce sont les raetz (bêlas ! ma foy première) 
Qui me font vivre en piteuse manière ; 
Car de te veoir jamais plus je n'espère, 
Veu le grand mal que t'a voulu mon père. 
Helas, amy, j'ay bien sçeu les ennuitz 
Qu'as endurés tant de jour que de nuicti, 
Depuis le temps que maudite fortune 
Fut de nous deux jalouse et importune. 
Nouvelle telle amoindry n'a mon dueil, 
Mais augmenté les larmes à mon œil, 
Et ce qui plus donne fin à mes jours, 
C'est que j'ay sçeu dernièrement à Tours, 
Qu'en autre part as ton amour posée 
Femme prenant, que tu as espousée; 
Cela n'est pas ce que m'avois promis. 
En ce temps là qu'à ton vueil me soubzmis, 
Tu me promis, dont très bien suys records, 
Que nos deux cœurs seroient en un seul corps, 
Et que la mort ne nous separeroit, 
Mais plus que Dieu notre amour dureroit. 
Or, maintenant, je te veux accuser 
Sans que de rien tu te puisse excuser, 
Qu'as oublié pour une seconde M, 
Geste première, helas, qui si fort t'ayme. 
La raison veut pourtant que preigne bien, 
De si longtemps que as demeuré mien, 
Estant aussi comme on m'avoit promise 

Par mariage à un autre soubmise; 
Et toutefois on n'a peu par lyen 
Diminuer nostre amitié en rien. 
Pourquoy doncques aura plus de pouvoir 
Cil que l'autre, si n'en as le vouloir? 
Garde-t'en bien, à cela te conjure, 
Par celle foy que j& te tiens tant seure. 
Humble requeste aussi je te veux faire, 
C'est que ne veuille nostre amytié de flaire, 
Car pour ma part, et moy et tous mes biens 
Sont ja à toy et pour tels les retiens, 
Et nonobstant par quelque longue absence 
Qui ait banny de nous deux la présence, 
Si te plaisoit quelque jour de me veoir 
En ce païs, je te fais assavoir 
Avant que plus du surplus te escrire, 
Que jouyras de ce que n'ose dire, 
Qu'as espéré par un si très-long temps; 
Lors nous serons plus joyeux et contens. 
Voyla la fin de ma tant triste lettre, 
Te suppliant à desdain ne la mettre, 
Et plus aussi que ceste M seconde 
Reçoive à bien ma douleur si profonde ; 
Elle en a l'aise et j'en ay la tristesse, 
Je suis la serve et elle ma maistresse, 
Et comme telle en douleurs je la sers 
Combien que mieux je mérite dessers. 
cber amy, Dieu te doint telz désirs 
Trop p<us que n'as de joyes et de plaisirs, 
La tienne foy qu'as estimée première 
Dieu par sa grâce en face la dernière. 

KPISTRB D'Ulf GENTILHOMME A DHE DAME BN 
PRENANT CONGÉ D'EU,! 

Il me desplaist, madame, que mon sort 
M'a de mes fins reculé si très-fort, 
Que plus j'ay pris à le*poursuyvre peine, 
Pins a esté toute poursuite vaine. 

Il me desplaist (dis-je) que suys contraint 
Vous desclarer le mal qui tant m'estraint, 
Lequel aussi (comme j'ay apperçeu) 
Evidemment vous-mesme avez sceu, 
En vous plaignant que vous ayant laissée, 
J'ay amytié vers une autre dressée. 

Ce cas vous a semblé par trop estrange, 
De quoy j'ay fait de vous à autre eschange. 
Aussi seroit cas merveilleux à veoir, 
Que de ma part ne feisse mon devoir, 
En fermeté icelle entretenir, 
Qui me voudroit son servant retenir. 
Mais je feray un singulier serment, 
Que j'ay tousjours aymé très-fermement 
En loyauté, et louable constance, 
Où j'ay cogneu avoir persévérance; 
Mais (au contraire) à un cœur variable 
De m'arrester, n'ay trouvé convenable, 
Et ne sçaurois estre en cela blasmé, 
De celle aymer de qui je suys aymé, 
Et de fuyr celle, pour me changer, 
Qui a aymé plus que moy estranger. 
Estimez-vous qu'un noble et parfait cœur 
Vueille souffrir en soy le deshonneur, 

Aymer autry tres-cordiallement, 
Et n'estre point aymé que saintement? 
Quant à ma part, j'ayme d'amour parfrit, 
Où je cognois qu'on m'ayme par effet : 
Voila pourquoy maintenant contraint soi» 
De mettre à fin cela que je poursuis, 
Et pour un cas qui trop est à reprendre, 
De vous aussi (madame) congé prendre. 
Je ne sçaurois à droit estre repris, 
Si délaissé, autre adresse j'ay^ pris : 
Et par ainsi congé de vous je prends, * 
Et par congé rostre amour je tous rends,* 
Vous requérant que ne blasmez l'affaire, 
Lequel sans vous, encore fust à faire. 
Et outre plus, vous pry que tous souvienne 
(Alfin qu'aucun pour sa dame tous tienne) 
Que vostre amour luy soit aussi patent, 
Loyal surtout, pour le rendre content. 



A MONSIEUR DE BQESSIBDX, ABBÉ DE SAINT-PIERRE 

DE VIENNE 

Aristippus, philosophe approuvé, 
Et homme sage, entre sages trouvé, 
Interrogé qu'il donnast certitude 
Gomme on pourroit fuyr ingratitude, 
Ne respondit à faire le devoir : 
Mais d'employer l'effort de son pouvoir, ' 
En nous donnant par ces motz à entendre, 
Que ce n'estoit de la pareille rendre; 
Car autrement, certes, il s'ensuy vroit 
Que qui du bien recompense debvroit, 
Ne la faisant en portion très-juste, 

Seroit nommé homme ingrat et injuste. 
C'est donc assez, à qui est débiteur, 
S'il recognoist tousjours son créditeur, 
Le cognoissant, débiteur se confesse, 
Le confessant qu'il mette peine expresse, 
Que par luy. soit au debte satisfait, 
Lors, le vouloir est réputé pour fait. 

Gecy je diz (Abbé tres-venerable 
Sur tous prelatz, la fleur incomparable, 
Prélat doué de grand perfection), 
' Gecy je diz par excusation, 
Sentant en moy que l'affaire me touche. 
On me pourrait faire juste reproche 
D'avoir esté de vous mescognoissant, 
Si mon vouloir débile cognoissant, 
A tout le moins n'estendoit ma puissance, 
Par le vouloir faire recognoissance ; 
Car tous voz biens par biens recompenser, 
Je ne pourrois de fait, ne dépenser, 
Penser je puis qu'il m'est trop impossible 
De satisfaire à l'honneur incredible, 
Et au grand bien que j'ay de vous rcçeu; 
Mais ce vouloir en ce penser conçeu 
Est (par deffautde puissance) inutile. 
Je voudrois bien sembler le champ fertile, 
Ayant povoir (prenant) gaigner ce pris 
De redoubler cela que j'auroys pris, 
Combien pourtant que ne pourrois tant faire, 
Que dignement vous peusse satisfaire. 
A ce je pense, et (pour parler au vray) 
J'y dois penser tout temps que je vivray; 
Car j'ay de vous (quoyque je fusse cstrange) 
Reçeu grand bien, conjoint à grand louange. 

3 

J'ay tant reçeu, que le seul souvenir 

Me fait (monsieur) tout honteux devenir : 

J'ay tant reçeu, que la main liberalle 

En a esmeu la nation ruralle; 

Car quelques sotz ne cognoissant pourquoy 

Il vous plaisoit faire estime de moy, 

En me jugeant par leur trop grosse teste, 

Qu'estre devois (comme un chacun d'eux) beste, 

Ont contre moy à la fin machiné 

Et jour et nuit çà et là mutiné, 

En taschant fort, par leurs occultz mystères, 

Vous dhertir et Messeigneurs vos frères. 

Qu'ont-ils gaigné ces vaillans langaigers? 

llz estimoient trouver des cœurs légers, 

Qui à leur gré à tous ventz variassent, 

Et sans raison contre raison tournassent ; 

llz estimoient qu'on feroit plus d'honneur ' 

A un flattard, et à un jargonneur, 

Qui ont cens fois leur langue refrippée, 

Et avallant cette franche lippée, 

Ne sçavant rien, que de nombre servir, 

Qu'à iceluy qui se veut asservir 

Par son escrit (en disant vérité) 

Recommander à la postérité : 

Mais ilz sont bien eslongnez de l'attente, 

Car vous a pieu d'un vouloir tres-constant 

Entretenir un amour persistant, 

Non seulement persistant en présence 

(Gomme en quelqu'uns) mais plus fort en l'absence 

Doncques ce n'est sans très-juste raison, 

Si honnoré de tant noble maison, 

Illuminé (Monsieur) de vostre lustre, 

Par mes escritz à mon povoir l'illustre. 

Elle a assez par son antiquité, 
En tous païs acquis d'autorité, 
Elle est de tous entièrement aymée, 
Elle est partout en honneur renommée, 
Elle n'a donc de mes escritz besoing. 

Ce nonobstant je mettray tout mon soing, 
Si ne le puis par cecy faire croistre, 
A tout le moins, de la faire apparoistre 
Aux estrangers, faisant tant qu'en tous lieux 
On cognoistra la maison de Bœssieux. 



DE HAYNE ET AMOUB 

Hayne et amour ont assailly mon cœur, 
Et mon esprit tourmentent çà et là ; 
Hayne est plus fort, pour le bon droit qu'il a; 
Mais je croy bien qu'amour sera vainqueur. 

En toy ne sçay que louer ou blasmer, 
Je hais tes meurs, assez me plaist ton corps, 
Parquoy ne puis estant en telz discors, 
Te vouloir bien ne laisser à t'aymer. 

Si hayr je puis, volontiers je bayray, 
Si je ne puis, par contrainte aimeray ; 
Le bœuf son joug n'ayme en aucune sorte, 
Et toustefois ce que plus hayt il porte. 

Hayr je veux, et si ne le peut estre 
Ce que je hay. O qu'il fascbe à porter 
Chose qu'on a vouloir de rejetter, 
Quand on ne peut de son faiz estre maistre. 

DOULEUR ET VOLUPTÉ 

L'œil abaissé sur face exténuée, 

Sur front serain, pluvyeuse nuée, 

Et bouche vive, une parolle morte, 

Triste regard, qui maintz ayses comporte, 

Le promener en penser consommé, 

Rude et hastif plus que l'ascoustumé, 

Telz apparens et autres accidens, 

De vos secretz rapporteurs evidens, 

M'avoient tenu certain de la douleur 

Que promettoit vostre pasle couleur; 

Grande elle estoit, mais ne fût que demye, 

Quand je la sçeus, car vous estes mamye : 

Et comme est vray que nos cœurs ne sont qu'un, 

Ainsi de nous bien et mal est commun. 

Si recevez un plaisir, je le sens ; 

Si vous souffrez aucun mal, je consens 

Qu'incontinent mon cœur en soit chargé 

De la moitié, et le vostre allégé. 

Ainsi faisant de vrayamy devoir, 

Je croy le mal que vous pensez avoir 

En vérité estre de deux pars moindre, 

Que le malheur qu'en lettre voulez plaindre; 

Car si de joye ensemble jouyssons, 

C'est bien raison que l'ennuy partissons, 

Et de douleur esgallement partye, 

De vos deux pars la plus grande est sortie 

Me l'escrivant. Je sçay ce qui tourmente, 

Et comme dueil diminue ou augmente, 

Tenez-vous-en sur moy toute asseurée 

Que la douleur qui vous est demourée 

N'est rien au prix de ce qu'elle eust esté, 

Si mon cœur n'eust le vostre supporté. 

Vous me direz ce que dire sçavez, 

Quand au plaisir ou passe temps avez, 

Que le dernier par amour que vous eustes, 

Est le plus grand que jamais vous reçeustes. 

Semblablement quand peu de mal sentez, 

Non-seulement vous en mescontentez, 

Et ne voulez ny conseil, ny raison ; 

Mais le mettez hors de comparaison. 

Il ne vous faut ny l'un ny l'autre croyre, 

Car cela vient de récente mémoire, 

Qui peut tromper en aise et en tourment 

De tout amant le deçeu jugement, 

Et que tousjours le bien ou le mal pense, 

Tel en grandeur qu'il est en souvenance. 

Or soit l'escrit, que de larmes baignez 

Yray et l'ennuy tout tel que le paignez, 

Nul mal ne soit veu au vostre semblable, 

Je le vous veux prouver plus consolable 

En vostre endroit mis à l'extrémité, 

Que s'il estoit réduit à l'équité, 

En vous monstrant (selon coustume mienne) 

Les veritez dessous fable ancienne. 

On dit qu'estant Jupiter de loisir 
Avecques l'œil tout voyant, sçeut choisir 
En ce bas lieu deux dames impudentes, 
D'horribles criz si hautement bruyantes, 
Que l'espesseur du ciel en fût fendue, 
Et leur querelle en son trosne entendue. 
L'une monstroit à sa mélancolie, 
Estre Douleur, parente de Folie, 
Pleine de pleurs et de parolles dures, 
Se ressentant de souffertes injures. 

Et de colère escumante irritée . 
Volupté, l'autre estoit plus affectée, 
Usant de cry tenant de mocquerie, 
Qui redoubloit à Douleur sa furie. 
Leur courroux fut tant crié et redit, 
Que Jupiter vers elles descendit. 
Luy arrivé chacune s'esloigna ; 
Mais toutes^eux par le poil empoigna, 
Et pour unir les furieuses bestes, 
Si fort les feit entredonner des testes, 
Qu'oncques depuis, de heurter ne cessèrent. 
Là les cheveux si bien s'entrelacèrent, 
Qu'encores sont meslées leurs racines, 
Et des deux chefs les sommitez voisines, 
Pour nous monstrer quand par injure ou faute 
Une douleur se fait sentir si haute, 
Que plus ne peut par nature monter, 
Qu'il faut son cœur de constance dompter, 
Luy promettant si bien peu sçait attendre, 
Que son mal doit en volupté descendre. 
Et comme aurons contraint nostre vouloir 
A endurer et ne se trop doulloir, 
Semblablement la fable faut ouir, 
Qui nous deffend de trop nous resjouir 
Quand au plus haut de volupté nous sommes. 
Ces deux tyrans sur la vie des hommes, 
Tousjours ont eu et auront grand puissance; 
11 nous les faut vaincre de diligence, 
D'industrieux et pénible artifice ; 
En tous les deux est requis l'exercice 
Qui ne veut point en grand douleur tomber, 
Ou y tombant jamais n'y succomber. 
Essaier faut les peines douloureuses; 
Les loix des Grecz saiges et vertueuses, 

De déshonneur les jeunes accusoient, 

Quand au travail ou douleur recusoient, 

Et les parens qui leurs enfans aimoient, 

A souffrir mal tous les accoutumoient. 

Les passe-temps entre eux n'estoient loisibles 

S'ils ne sembloient dangereux ou pénibles, 

Et la raison de telle loy maistresse, 

Estoit qu'ayant accoustumé>jeunesse 

A soutenir le travail volontaire, 

La rendoit forte et prompte au nécessaire, 

Si repoulser Xalloit ses ennemis, 

Ou inhumer les corps de leurs amis. 

Le long usaige et dure accoustumance 

Armoient leur cœur de telle patience, 

Que d'autre avoient et d'eux-mesmes victoire, 

Ce qu'il ne faut tenir à peu de gloire. 

Laissons les Grccz, venons à vous apprendre 

Ce qui vous peut victorieuse rendre 

De. grand douleur, car quant à la passer, 

Penser la faut petite ou effacer. 

Je dis que quand les peines se présentent, 

Bien que vos coeurs foibles s'en mescontentent, 

Que ne devez pourtant les éviter, 

Mais prendre en jeu et vous exerciter, 

Ayant regard aux pires adventures, 

Que le présent vous fait juger futures. 

Quand un mary qui d'ennuyer ne cesse, 

S'en va dehors et liberté vous laisse, 

C'est un grand mal, mais si vous l'endurez, 

Et vostre esprit en absence asseurez, 

Ce que pensez malheur vous servira : 

Lors que d'huy pour jamais s'en ira, 

Plus aisément sa mort supporterez, 

Ne point en pleurs le temps consommerez, 

Qu'il faut donner sans joye et sans tourment 
Au conducteur de vostre entendement. 
Nous ne devons prétendre en tous propos 
Que d'acquérir aux esperiti repos. 
Ce que ferions si ces deux passions, 
Subtillement vaincre nous efforcions. 
Quant à Douleur, ce que t'ay dit suffise. 
Si nous craignons que Volupté destruise 
Le bon de nous et le plus précieux , 
Vaincre nous faut Gupido l'ocieux, 
Par un louable et plaisant exercice, 
Suyvant plustost nature que malice: 
De Volupté la plus grand passion 
Est de l'amour la perturbation; 
Affin qu'un cœur en soit vaincueur et maistre, 
11 faut sa fin et ses moyens cognoistre; 
Si n'en avez entière cognoissance, 
Sachez de moy qu'où le painct en enfance, 
Plein de douceur, et fier en sa vieillesse, 
Et que du traict premier qui nous adresse, 
Viennent soûlas, envies et désirs, 
Souffrant baisers, approches et plaisirs, 
Que ne devez à l'amy refuser : 
Mais prendre en jeu non pour en abuser, 
Ne pour le temps en joye consommer, 
Ains seullement pour vous accoustumer 
A trop d'amour jamais ne succomber. 
Un bon lutteur se laisse bien tomber 
Aucunes fois, souz moins puissant que luy, 
Pour esprouver que peut faire celuy 
Contre lequel pour l'honneur faut combattre, 
Si luy advient fortune de l'abattre. 
Faignons qu'amour de noz plaisirs aucteur, 
En son jeune aage apprend d'estre lutteur; 

Vaut-il pas mieux avecques luy lutter, 
Et la douceur de l'enfance gouster, 
Quand l'abattu ne peut tomber de haut, 
Que de se mettre en danger d'un grand saut? 
Qu'il donneroit sa vieillesse venue, 
A qui seroit sa ruse non cogneue, 
Gest abatteur toutesfois que je dy, 
Combien qu'il soit fier, vieillard estourdy, 
Si n'est-il pas rapporteur de malaise, 
Impossible est que grand plaisir desplaise. 
On le dit fier pour faire à telle entendre, 
Qui se voudra contre l'amour deffendre, 
Et qui n'aura son cœur exercité, 
Ains les effors de jeunesse évité, 
Que ce vieillard en meur aage viendra, 
Ou tellement l'inexperté prendra, 
Que l'esperit qui est la part meilleure, 
Et qui en nous pour gouverner demeure 
D'aise surpris et trouble servira 
La Volupté qui depuis conduira 
Ses actions sans aucun jugement. 
Il en advient aux amys autrement : 
S'ilz ont suivy l'amoureux exercice, 
En eux se garde une grande justice; 
Ce qu'appartient à un chacun ilz rendent, 
A Dieu l'esprit, et pource qu'ilz entendent 
Que le corps n'est que terre en chair réduite, 
Donnent au corps d'amy qui le mérite. 
Rien ne leur peut trop amour desguiser, 
Suivant le bien, et ce qu'il faut priser, 
Et d'autant plus que l'esprit repose, 
Nommer heureux en malheur je les ose. 
Pour acquérir le repoz que je loue, 
Faut qu'un chascun de Volupté se joue ; 

Puis que l'homme est nommé le jeu des dieux, 
Jouer se doit à jeu non odieux, 
À son facteur qui voit comme il doit estre, 
Aymé sur tous et recogneu pour maistre, 
Ce que jamais de celuy ne seroit, 
Qui en amour ne s'exerciteroit : 
Car n'aimant rien on Tient à tant grever, 
Qu'on ne veut Dieu que l'amour estimer. 
Ne point du tout ou trop aymer est vice, 
Mais s'en jouer et prendre en exercice, 
Ce sont vertuz et mediocritez; 
Fuir ne faut que les extremitez. 
Estre trop belle, estre trop poursuivie, 
De ses beautés engendrer trop d'envie, 
Nous avons veu qu'à pleusieurs a peu nuyre, 
Hélène grecque en sçauroit trop que dire; 
De vouloir trop estre aymée et heureuse, 
Demander faut à Juno la j aile use, 
Au temps passé ce qui luy en advint, 
Quand Juppiter trop bon mary devint. 
Elle prenant à deshonneur et honte, 
Qu'on tinst si peu de sa richesse compte, 
Sçachant assez, et ne se voulant taire, 
Que son mary eust le bruit d'adultère, 
Tous ses soupçons à Venus descouvrit, 
Et les secretz de son couraige ouvrit, 
Laquelle ayant de telle amour pitié, 
Laissant à part la vieille inimitié, 
La repara de sa chère ceinture, 
Où mainte grâce estoit en pourtraiture. 
Lors Juppiter qui point ne s'en doutoit, 
Et qui Juno comme femme traitoit, 
Venant des lieux dont il estoit mescreu, 
De retourner satisfait et recreu, 

Luy arrivé la rencontra si belle, 

En si bon point, si peu semblant à elle, 

Que sans penser au terrestre plasir, 

Y accourut en si preste désir, 

Que la baisant et voulant s'advancer, 

Paracheva devant que commencer, 

Et laissa cheoir la liqueur de Venus, 

Dont les fleurs sont en noz jardins venues. 

Le demourant vous pourroit offeacer, 

Je vous lairray tant seulement penser 

Si Volupté fut proche de Douleur, 

Ou si Juno changea point de couleur, 

Quand au printemps les fleurs se présentaient» 

Qui au despeus d'elle faites estoient : 

Ou s'elle fut sur la terre ennuyeuse, 

Qui eut reçeu graine si fructueuse; 

Que si la prune en amour consommée 

Auparavant se fust accoustumée 

A peu de dueil et peu de volupté, 

La fable au ciel d'elle n'eust pas esté 

Telle qu'elle est : faute d'accoustumance, 

La fit tomber en si grande ignorance, 

Que présumant par beauté empruntée, 

De Jupiter estre la mieux traittée, 

Et désirant plus qu'il ne luy falloit, 

Perdit le bien du trop qu'elle vouloit. 

Par cest exemple, ô amie, évitez 

Telle ignorance et vous exercitez. 



RONDEAU 

En me taisant mon mal je dis assez. 
Cbere esgarée, yeux de plourer lassez 

Tout amoly de soupirs que je jette, 
Monstrant au doigt le coup de la sagette 
Qui tous plaisirs a de mon cœur chassez. 
Ma playe est griefve et vous la cognoissez, 
Et toutesfois sans secours me laissez 
Rendre à la mort une ame à vous subjette 
En me taisant. 

S'en mes tourments vostre aise pourchassez, 
Viennent se joindre aux presens les passez, 
Vostre plaisir sans rien plus je souhaite; 
Ce seroit bien œuvre beaucoup mieux faite, 
Guérir les maux que pource ay amassez 
En me taisant. 



RONDEAU 



Cœur prisonnier, je vous le disois bien, 
Qu'en la voyant vous ne seriez plus mien. 
Si j'eusse eu lors le sens de vous entendre, 
Mais qui eust pu deviner ny attendre 
Qu'un si grand mal advinst d'un si grand bien? 
Puisqu'ainsi est, bien heureux je vous tien 
D'estre arresté si à noble lien, 
Pourveu aussi qu'elle vous veuille prendre 
Cœur prisonnier. 

Mais si vous laisse, aussi ne vous retien, 
Et si sçay bien qu'ailleurs n'aymerez rien, 
Ainsi mourrez n'ayant à qui vous rendre, 

Dont elle et moy serons trop à reprendre : 
Mais elle plus, que plus vous estes sien 
Cœur prisonnier. 



RONDEAU 

La nuict passée une dame discrette, 
Avant coucher en part assez secrette, 
A autres trois demanda par devis, 
De quelle taille estoient les meilleurs vitz. 
Les gros sont bons, respond une m aigrette. 
Un long, dit l'autre , ayrae trop la retraitte ; 
Un vit carré tient la teste plus droitte ; 
Je le sçay bien, car je m'en ajsouviz 
La nuict. 

La tierce dit : Ne faites point l'estroitte, 
Un gros et long fait bien meilleure traitte. 
Lors, dit la dame, après tous vos devis, 
Quand la femme aime et a les sens raviz, 
Un vit d'amy la contente et bien traitte 
La nuict. 



RONDEAU DES BARBIERS 

Pauvres barbiers, bien estes morfonduz, 
De veoir ainsi gentilz hommes tonduz, 
Et porter barbes. Or advisez comment 
Vous gaignerez, car tout premièrement, 
Tondre et pigner ce sont cas deffenduz. 
De testonner, on n'en parlera plus; 
Gardez cizeaux et rasouers emouluz, 

4 

Car désormais tous faut vivre autrement, 
Pauvres barbiers. 



J'en ay pitié, car plus Comtes ne Ducz 
Ne pignerez; mais comme gens perduz, 
Vous en irez besongner chaudement 
En quelque estuve, et là gaillardement 
Tondre maujoinct et raser priapus, 
Pauvres barbiers. 



RONDEAU 

En beau papier je sçay tant bien signer, 
Si vous plaisoit, monseigneur, me finer 
Un cent escuz, par vostre gentillesse, 
J'auroys tantost contenté mon hostesse, 
Et m'en iroys soubdain après disner. 
éi vous voulez me faire confiner, 
Ou bien la paye en un temps designer, 
J'en suis content, pourveu que je la dresse 
En beau papier. 

Ne cuydez pas que vous veuille affiner, 
Ou cautemeut vostre argent rapiner, 
Si respondant voulez que vous adresse, 
Je le veux bien, mais il n'est que promesse, 
Qand on la sçayt saigement assigner 
En beau papier. 



RONDEAU D'UMBRE 



Umbre je suis, sans cœur, corps, ne visaige, 

Chair sans nerfz, os, volonté, ne couraige, 
Telle m'a fait celuy que je poursuis. 
Hayr le doy, mais partout je le suys ; 
Vivre me fait en mouvant son image. 
J'ay tout perdu, veoyr, ouyr et langaige, 
Crainte de pis et désir davataige, 
Rien ne me sens, et sçay bien que je suis 

Umbre. 

L'umbre de qui? d'un enfant de vieil aage, 
Qui est vainqueur de tout l'humain linage, 
Par qui mes sens sont bruslez et seduictz, 
Sans moy il n'est, sans luy estre ne puis, 
Là où il est je suis à mon dommaige, 

Umbre. 



RONDEAU, MAL SUR MAL ESTRE SANTÉ 

Un mal sur mal (dit-on) n'est pas santé, 
D'autant que c'est un renfort de martyre; 
J'ose pourtant tout le contraire dire, 
Car par le mal, le mal est contenté. 
Amour est mal dedans un mal enté, 
Et semble à tous qu'amour toujours attire, 
Un mal sur mal. 

Mais en aymant, quoy que soit présenté, 
Ardeur bruslant, sur cela qu'on désire 
Ne doit espoir attendant y suffire ; 
C'est bien assez, pourtant y est planté 
Un mal sur mal. 

RONDEAU, SUR L'HASCUN SOIT CONTENT DE 8ES BIENS, 
OUI N'A 8UFFI8ANCE IL N*A RIEN 

D'estre content sans vouloir davantaige, 
C'est un tbresor qu'on ne peut estimer; 
Avoir beaucoup et tousjours plus aymer, 
On ne sçauroit trouver pire heritaige. 
Un usurier trouve cela sauvaige, 
Mais un franc cœur se doit à ce sommer 
D'estre content. 

Qui veut avoir de richesse bon gaige, 
Sans ennuy sa vie consumer, 
Pour en vertu se faire renommer, 
Tasche tousjours d'avoir cest avantaige 
D'estre content. 



RONDEAU 8UR LA DEVISE DE 8ALET, VARLET DE 
CHAMBRE DU ROT 

Honneur te guide et te met en hautesse, 
Par ton grand sens et ta science acquise, 
Ce que tu as retenu pour devise, 
Et justement à ce degré t'adresse. 
Tu t'es conduit par très-grande saigesse, 
Merveille n'est si doncq en ceste guise 
Honneur te guide. 

Apollon fait aux siens ceste promesse, 
Quand à la suyvre ils ont grand peine prinse; 
Tu as prudence en ton escholle apprinse, 

C'est ce qui fait que chez prince et princesse 
Honneur te guide. 



RONDEAU 



Pour vostre amour et mon cœur supporter, 
Le gris et noir à jamais yeux porter, 
Combien que noir n'est que dueil et douleur; 
Mais le gris est espérante couleur, 
Confortatif à tous maux supporter. 
Deuil et ennuy m'ont cuydé transporter ; 
Mais bon espoir qui fait amans trotter, 
M'a dit que je n'auray jamais malheur 
Pour vostre amour. 

S'il est ainsi, il courra bien par aer, 
Et je vivray sans me desconforter, 
Avecquesvous cent ans ou la valeur; 
Car le désir que j'ay sans cesse au cœur 
Fera soucy et mes maux avorter, 
Pour vostre amour. 



RONDEAU 



En attendant quelque responce avoir, 
Par qui je puisse asseurement sçavoir 
Si as reçeu ma familière lettre, 
M'est prins plaisir ce rondeau te transmettre, 
Te suppliant en gré le recevoir. 
Asseure-moy si as fait ton devoir 

De délivrer ma lettre à ton pouvoir, 
A celuy-là que tu cognois permettre 
En attendant. 



J'ay grand désir, tant toy que luy revoir, 
Et nul que toy ne peut à ce pourvoir. 
VueiUes toy donc en cela t'entremettre, 
Et faire tant qu'il se vueille submettre 
A y venir pour ma joye esmouvoir 
En attendant. 



EPITAPHE 



Soubz ce tombeau gist une sépulture, j 

J'entens un corps, qui fut son monument, j 

Car il n'avoit d'humaine créature, 

Humanité, forme ne mouvement. 

Si eust-il bien pourtant l'entendement 

De craindre un Roy, et s'il eust sçeu fuyr 

Si promptement que sa venue ouyr, 

Il n'eust pas fait à la mort sacrifice : 

liais ne pouvant de la fuytte jouyr, 

A ses amys il laissa cest office. 



DIZAIN 

d'uh qui medisoit d'un autee en son absence 

On a (monsieur) de moy mesdit, 
Pour me priver de vostre grâce, 
Gens qui veulent avoir crédit, 

En controuvant quelque fallace. 
Si suis-je seur quoy que l'on face, 
Que ne croyez légèrement. 
Je sçay qui fait ce parlement, 
Un amy m'en a adverty : 
Mais fasché n'en suis grandement , 
Car je sçay bien qu'il a menty. 



DU MA1STRE D'HOSTEL DE MONSIEUR DE BOESSIIUX 
QUI DETRACTOIT d'aUTRUT 



Maistre d'hostel, c'est la manière 
De s'avancer pour bien flatter ; 
D'autruy mesdites en derrière, 
Devant, vous n'osez caquetter. 
Vous triomphez à inventer 
Des propos faulx et deshonnestes. 
Pensez (coquardeau) qui vous estes, 
Avant que mon arc je desbande; 
Pensez d'achepter des cliquettes , 
Car vostre face les demande. 



DIZAIN 

L'homme prudent, vertueux et bien saige 
Doit désirer sept lettres de sçavoir; 
Geluy qui veut contre droit et usaige 
Les biens d'autruy, les cinq voudroit avoir; 
Le pauvre aveugle en voudroit quatre veoir; 
Le sourd doubteux est tousjours en souffrance, 
Requérant Dieu sur trois avoir puissance, 
Et s'il luy plaist leur requeste octroyer : 



44 POESIE 

Jugez au vray en rostre conscience 
Lequel de tous luy doit plus grand loyer. 



AUTRE 

Le vin qui trop cher m'est vendu 
M'a la force des yeux ravie, 
Pour autant il m'est deffendu, 
Dont tous les jours m'en croist envie : 
Mais puisque luy seul est ma vie, 
Maugré les fortunes senestres, 
Les yeux ne seront point les maistres 
Sur tout le corps, car par raison, 
J'ayme myeux perdre les fenestres, 
Que perdre toute la maison. 

AUTRE 

Baiser souvent, n'est-ce pas grand plaisir? 
Dites ouy, tous autres amoureux : 
Car du baiser vous provient le désir 
De mettre en un ce qui estoit en deux. 
L'un est tres-bon, mais l'autre vaut trop mieux, 
Car de baiser sans avoir jouyssance, 
C'est un plaisir de fragile asseurance; 
Mais tous les deux alliez d'un accord, 
Donnent au cœur si grande esjouyssance, 
Que tel plaisir met oubly à la mort. 

AUTRE DIZAIIf 

Les cerfz en rup pour les bicbes se battent, 

Les amoureux pour les dames combattent, 
Un mesme fait engendre leurs discordz. 
Les cerfz en rup pour les biches mugissent, 
Les amoureux pour les dames gémissent ; 
Eux et les cerfz feroient de beaux accordz. 
Amans sont cerfz à deux piedz sur un corps, 
Geux-cy à quatre, et pour venir aux testes, 
Il ne s'en faut que rumyner les corps 
Que tous amans ne soyez ainsi b est es. 



DIZAIN 

Le plus grand mal et le plus dangereux 

Que d'une amye on puisse recevoir, 

N'est pas refus ny congé rigoureux, 

Après qu'on a d'aymer fait son devoir : 

Ce n'est aussi estre privé de veoir 

Celle qu'on tient chère comme soy-mesme ; 

Un mal y a en amour plus extresme 

Et qu'on ne peut sans l'essayer comprendre. 

Diray-je quel ? C'est quand on est à mesme, 

Et toutesfois on est contraint d'attendre. 

CONTRE AMOUR 

Amour n'est pas un Dieu, c'est un magicien 
Qui enchante les cœurs, et les sçait si bien prendre 
Soubz couleur de plaisir, et espèce de bien, 
Que d'eux-mesmes à luy ilz cherchent de se rendre, 
Et alors qu'il les tient en lieu de les deffendre, 
Il les trompe et déçoit, et fait que la prison 
Leur semble liberté, les yvrant de poison 

Dont pis que mort s'ensuit; doncques il n'est pas Dieu, 
Car un Dieu n'useroit de telle trahyson; 
Mais l'esprit aveuglé luy a donné ce lieu. 



DIZAIN 

J'apperçoy bien qu'amour est de nature estrange 
Difficile à cognoistre, et facile à sentir. 
Il se veut approcher, quand de luy on s 1 estrange, 
Et quand on s'en approche, il en fait repentir. 
Le suyvre maugré moy me fallut consentir, 
Mais soubz bonne espérance il me fut rigoreui, 
Et lors que je pensois estre le moins heureux, 
Entre plusieurs ennuyz je me veis prospérer; 
Ayez donc souvenance, ô tristes amoureux, 
Qu'il faut craindre tousjours, et tousjours espérer. 

CONTRE LES KBSDISANS DE l'àMOUR 

Qu'en dites-vous, royal filz de Venus, 
Sera ainsi mesprisé vostre empire ? 
Seront ceux-là prisez et soustenuz, 
Qu'on veoit de vous et des vostre» mesdire ? 
Si vous souffrez que vostre los s'empire , 
Vous à qui ciel ou terre ont fait hommaige, 
Nostre en sera le mal et le dommaige, 
Mais vostre dard et le pouvoir des Dieux 
Seront moins crains que celuy d'un ymaige. 
Pensez-y donc et desbandez vos yeux. 

dizain d'amour 
Puis qu'amour est le ï)ieu qui fait aymer, 

Je le requiers si au commencement 
M'a esté doux, qu'il ne me soit amer, 
Quand il me doit donner contentement. 
Qui n'a de luy nul bien, n'a nul tourment, 
Mais qui a eu le mieux qu'on peut atteindre, 
L'ayant perdu se doit bien de luy plaindre, 
Et désirer n'avoir jamais eu bien; 
C'est pis que mort quand tel regret faut faindre, 
Et en riant dit à tous, je n'ay rien. 



DIZAIN 

Un bollanger (d'une si gente paste) 
En eut la fleur bien blanche et delyée ; 
11 la paistrit, il la cuyt, il en taste, 
Laisse son sac et sa poche lyée. 
Las, mais depuis autre l'a delyée, 
Qui ceste fleur si très-souvent ressasse, 
Que je suis seur que la farine y passe. 
Dieu gard la fleur, la farine ; mais bren 
Pour celuy-là qu'avant qu'elle trespasse 
Sera heureux de n'avoir que le bren. 



DIZAIN AU BOT 

Tousjours le feu cherche à se faire veoir, 

Par sa nature estant clair et legier; 

Mais quand on veut à le celer pourveoir, 

Alors il est en le cachant trop fier ; 

Car tout cela qu'on peut édifier 

Par luy se rompt quand clause est sa puissance; 

Mesme le Dieu qui tout le monde offense, 
N'ose porter son feu qu'à descouvert. 
Regardez donc si fort est l'assurance 
Qui tient le myen en cœur content couvert. 



DIZAIN DE N'OSER DESCOUV1IB SON AFtECTlON 

Force d'amour me veut souvent contraindre 
A déclarer mon cœur appertement ; 
Mais un refus (pour honte) tant à craindre 
M'a tousjours fait un grand empeschement. 
Mon mal ainsi nourry couvertement, 
Dissimulant l'ennuy tant que je puis, 
D'autre costé du Dieu que je poursuys 
Le subvenir renforce mon martyre. 
Voyez (helas) le tourment où je suis, 
Voulant parler, un seul mot ne puis dire. 



DIZAIN D'UN JALOUX DE s'AMTE 



Si pour changer tant souvent de couleur, 

Rougir, paslir par grande frenaisie, 

Perdre povoir, le tant triste malheur, 

Qui te provient pour estre en jalousie, 

Je priseroys la folle fantasie 

Qui te tourmente en extresme soucy ; 

Mais puis que veoys clairement par cecy 

Que ta fin est si tres-mal compartie, 

Advise à toy et recognois aussi 

Que bien est fol qui ayme sans partie. 



FACECIEUSE 49 

D'UN QUI AVOIT REVELE SON SECRET 

Je m'estois plaint à quelque personnaige 
D'un qui ne peut chose qui soit celer, 
Et estimoys (voyant son bon visaige) 
Que ne voulust pour rien me déceler ; 
Mais n'a failly à l'autre reveller 
Ce que n'avois dit de luy en absence. 
Je vous demande où trouvez asseurance 
De se fier en l'autre plus qu'en l'un? 
Quand tout est dit, je croy (ma conscience) 
Que l'un et l'autre en valeur est tout un. 

DIZAIN POUR UN RAMEAU DE PASQUES FLEURIES 

Pour satisfaire à la branche promise, 
Ce verd rameau vous est deu justement: 
Car la verdeur éternelle en luy mise 
De voi ans verds, est vray enseignement. 
Puis tout ainsi que non facilement 
Se peut icy trouver arbre semblable, 
Ainsi nul autre est à vous comparable, 
Dont quelle gracè en moy pourray-je avoir, 
Ne mon présent pour estre recepvablc, 
S'il ne vous plaist le bon cœur recevoir. 

DE NE DESISTER DE POURSUIVRE SON ENTREPRISE 

A sçavoir mon si j'avois entrepris 
Avec autruy un mesme cas poursuy vre, 



1 

Si (pour cela) devrois estre repris, 
Et en laisser mon entreprise à suyvre ; 
Et si quelqu'un (pour me fermer le livre) 
Me reprochoit que ne fais droictement, 
A vostre advis, devrois-je aucunement 
Laisser mes fins ? Aux sages m'en rapporte ; 
Mais toutesfois on dit communément 
Que deux coquins n'ont bien à une porte. 



À M B1AVB QUI MKNAÇOIT CHASCUN 

Gentil muguet, qui tant avez de bave, 
Et un cbascun sans propos menacez, 
Doresnavant ne faites plus du brave, 
Jusques icy en avez fait assez. 
Les gens d'esprit sont à bon droit lassez 
D'ainsi vous veoir jargonner à outrance ; 
Vous prenez pied à vostre grand puissance, 
Et rejettez tout ce qui vient devant. 
N'y mettez point pourtant vostre fiance : 
Petite pluye abat bien un grand vent. 

D'UHB QUI CONTERTOIT SES SBBVAN8 DE PAROLLES 

Dame, vous avez beau maintien, 
Et grand grâce en vostre langaige ; 
Mais tout cela est peu ou rien, 
Si vous ne faites davantaige. 
J'accorde bien que c'est un gaige 
De pouvoir jouyr quelque jour, 
Si n'est-ce pas le parfait tour 



FACECIEUSE 5i 

Qu'il faut pour achever l'affaire; 

Pour avoir le déduit d'amour, 

Vaut mieux peut dire et beaucoup faire. 



AMOUR B8T MAL ASSEURB SANS ARGENT 

Près d'un orfèvre, un jeune gentilhomme 
Entretenoit une bien belle femme. 
D'un dyamant la galande le somme; 
Le bon seigneur lui respondit : Madame, 
Pour le présent argent n'ay, sur mon ame, 
Mais vous l'aurez, et vous fiez en inoy. 
Incontinent le recule de soy, 
Et luy monstra visaige d'ennemye. 
Ha, dis-je lors, quel exemple je veoy, 
Qui n'a d'argent, il ne peut faire amye. 



DIZAIN D'UN AVANT OUY NOUVELLES DE LA MALADIE 

DE 8'aMYE 



Le messagier qui de vous m'est venu, 

M'a tant emply de tristesse et douleur, 

Que pour le myeux qui me soit advenu, 

J'ay veu changer tout mon bien en malheur. 

Ha ! pasle taint, ha ! mortelle couleur, 

C'est bien raison que mon dueil vous augmente, 

Puis que de pis m'amye se lamente 

Et que je sens en moy son mal accroistre: 

Bien asseuré que si plus la tourmente 

L'on me verra plus que mort apparoistre. 

dizain 



Un pèlerin que les Turcs avoient pris 
De ses fortunes à deux dames comptait: 
Entre autres choses comme ilz avoient surpris, 
Et des nouvelles merveilleuses comptoit. 
L'une des dames qui si piteux compte oyt, 
Lui demanda: Mais que font-ilz aux femmes? 
Ha, ce dit-il, ces malheureux infâmes 
Leur font cela, tant qu'ilz les font mourir. 
Or pleust à Dieu, ce dist l'autre des dames , 
Que pour la foy je deusse ainsi périr. 



DIZAOT 

Monsieur fringuoit sa chambrière 
Pendant que madame dormoit. 
La garse qui la danse aymoit, 
Remuoit bien fort le derrière; 
De ce se sentant toute fiere 
Luy dit: Monsieur, par vostre foy, 
Qui le fait myeux madame ou moy? 
Toy, dit-il, ou je sois maudit. 
Saint Jehan, dit-elle, je le croy : 
Car ainsi chascun le m'a dit. 



A MONSIEUR LE CONTESTABLE 

Meur en conseil, en armes redoutable, 
Montmorency à toute vertu né, 

En vérité tu es fait Gonnestable, 
Et par mérite et par ciel fortuné. 
Dieu doint qu'en brief du glaive à toy donné, 
Tu fasses tant par prouesse et bon heur, 
Que cesluy-là qui en fût le donneur, 
Par ton service ait autant de puyssance 
Sur tout le monde en triomphe et honneur, 
Comme il t'en a donné dessus la France. 



DIZAIN 

Je n'ose pas (monseigneur) vous presser 
Mesme en cela que sans vous ne puis faire; 
Mais sçachant bien qu'à voua faut s'adresser, 
Doy-je avoir tort, si je me viens retraire, 
Pour estre fait l'héritier du libraire? 
Je le seray, je le prendz sur ma foy, 
Si le voulez; doncques respondez-moi 
En beau latin, fiât ut tu petis, 
Et vous verrez que les livres du Roy, 
Avec le temps en feront des petis. 



DIZAIN 

Monsieur Couillaut voulut un jour entrer 
En quelque lieu où la porte estoit close, 
Et tant heurta, qu'à l'huys se vint monstrer 
Une servante qui ouvrir ne luy ose 
Sans le cognoistre et son surnom sçavoir. 
Je suis Couillaut, dit-il, qui viens vous veoir, 
Mademoyselle. Mais la fille douteuse 
De proférer parolle si fascheuse, 

Dit seullement : C'est monsieur de cela 
De quoy l'on fout, mais je suis si honteuse, 
Que dire n'ose son nom tel comme il a. 



dbài* 



Un mary se voulant coucher 
Avecques sa femme nouvelle, 
S'en vint tout bellement cacher 
Un gros maillet a la ruelle. 
Or ça, mon amy, ce dit-elle, 
Quel maillet vous voy-je empoigner ? 
C'est, dit-il, pour myeux vous congner. 
Maillet, dit-elle, n'ay oncq eu; 
Quand gros Jehan me veut besongner, 
Il ne me congne que du cul. 



DIZAIN 



Anne, l'autre byer, me jecta de la neige 
Que je cuidois froide certainement; 
Mais c'estoit feu. l'expérience en ay-je, 
Car embrasé je fuz soudainement. 
Puisque le feu loge secrettement 
Dedans la neige, où trouveray-je place 
Pour fuyr amour? Anne, ta seule grâce 
Estaindre peut le feu que je sens bien, 
Non point par eaue, ou par neige, ou par glace, 
Mais pour sentir un feu tel que le mien. 

DIZAIN 

Robin mangeoit un quignon de pain bis, 
Par un matin tout petit à petit, 
Et Marion lors gardant ses brebis , 
Qui ce matin avoit grand appétit, 
Luy dit : Robin, donne-m'en un petit, 
Et je feray tout ce que tu voudras. 
Non, dit Robin, ne iieve ja tes draps : 
Mon pain vaut myeux; et ainsi s'en alla, 
Et si l'avoit aussi gros que le bras . 
Ne deust-on pas mener pendre cela ? 



DIZAIN 

Un jour Robin vint Margot empoigner, 
En luy monstrant l'oustil de son ouvraige, 
Et sur le cbamp la voulut besongner ; 
Mais Margot dit : Vous me ferez outraige, 
Il est trop gros et long à l'a vantai ge. 
Bien, dit Robin, tout en vostre fendasse 
Je ne mettray, et soudain il l'embrasse, 
Et la moitié seulement y transporte. 
Ha, dit Margot, en faisant la grimace , 
Mettez-y tout, aussi bien suis-je morte. 



DIZAIN 



Une nonnain très-belle et en bon point 

Se complaignoit d'avoir laissé le monde, 
Et je luy diz : Ma seur, il ne faut point 
Avoir regret à chose tant immonde. 
N'avez-vous pas Jesus-Christ pur et monde 
Pour vostre espoux en profession pris, 
Au nom duquel sont conjoinctz vos espritz? 
Ou y, dit-elle, et ne le veux lascher; 
Mais Jesus-Christ est espoux des espritz, 
Et je demande un espoux pour la chair. 



DIZAIN 

En devisant à la belle Gathin, 
Mon cœur esmeu le feu d'amour sentit ; 
Lors je luy mis la main sur le tetin 
Pour luy donner un semblable appétit, 
Ce qui l'esmeut encores bien petit; 
Mais quand je feiz de ma bourse ouverture, 
Je ne veiz oncq plus paisible monture, 
Ne plus aysée à se ranger au point. 
Ainsi, dit-elle, on me mect en nature 
Sans me venir taster mon embonpoint. 



DIZAIN 

Mars et Venus furent tous deux surpris 
Par Vulcanus couchez dedans un Ut, 
Qui de liens, qu'il forgea, les a pris, 
Puis aux haultx dieux va compter leurdelict. 
Là viennent tous; lors l'un d'eux riant dit : 
Mon compaignon, si tu te sens fasché 

De ces liens dont tu es attaché, 
Je sois content de les porter pour toy. 
Que pleust aux dieux que sans estre caché, 
J'eusse m'amye ainsi auprès de moy. 



D1ZAIK 

Nostre amytié est seulement 

Descousue et non deschirée, 

Et suy vra facilement 

Si par vous elle est désirée. 

Amour qui la flesche a tyrée , 

De souder Tare a pris la cure, 

Et n'ayez crainte qu'il ne dure : 

Car s'il est vray ce qu'on afferme, 

L'acier au droit de la soudure 

Est plus fort qu'ailleurs et plus ferme. 

DIZAIN 



Amour a fait rampenner ses deux aisles 
Qui sont trop plus legieres que le vent, 
Des coeurs legiers de maintes damoyselles, 
Qui dans Paris vont au change souvent. 
Si celuy donc qui pense aller devant 
Est le dernier, c'est le commun usaige ; 
Il en est bien d'un estrange pennaige, 
Qui preignent train selon leur nourriture ; 
Mais celles-là oublient leur ramaige, 
Qui par vertu ont vaincu leur nature. 

DIZA15 

Amour voyant ma grande loyauté, 

Et le travail que j'ay eu en dormant, 

A contre moy cessé sa cruauté, 

Et pourchassé mon seul contentement. 

C'est de m'amye avoir bien promptemeiit 

La jouyssance ainsi que je désire. 

heur plus grand que l'on ne pourroit dire, 

Et toi mon cœur qui peuz tant endurer, 

Or ne crains plus envie et son empire, 

Puisque tel bien est pour jamais durer. 

DIZAIK 

D'en aymer trois ce m'est force et contrainte : 
L'une est à moy trop, pour ne l'aymer point, 
Et l'autre m'a donné si vifve attainte, 
Que plus la fuy, plus sa grâce me point ; 
La tierce tient son cœur uny et joint, 
Voire attaché de si très-près au mien, 
Que je ne puis que ne me rende sien. 
Ainsi Amour m'a mis en ses destroitz, 
Et me souzmetz à toutes vouloir bien, 
Mais je ne sçay à qui le plus des trois. 



REPONSE 

Qui se contente d'une en peut avoir plaisir 
Et qui plus en désire au repentir en vient, 

Car puisque d'une seule on reçoit desplaisir, 
De plusieurs certes plus d'ennuy et mal survient, 
Quand à un tel amy peu ou moins en souvient. 
Une doncq commanda amour en tous endroits, 
Voulant que qui luy sert obeysse à ses droitz, 
Sans que vraye amytié soit à plusieurs commune, 
Et cognoistra celuy qui en veut aymer trois, 
Que les trois perdera s'il ne s'arreste à une. 



DIZAIN A QUATRE DAMOTSELLES BLASMANT AUCUN 
QUI NE LEUR TENOR COMPAIGNIB 



Merencolicq, triste et pensif je suis, 
Et sans pouvoir en rien prendre plaisir, 
Qu'à fort me plaindre, et pour ce faire suis 
Lieu solitaire, où mieux et à loisir 
Je favorise au mal et desplaisir, 
Duquel regret m'a chascun jour rente, 
Pour me veoir loing et de celle absenté, 
Qui de ma vie et mort peut disposer, 
Dont de vous suyvre je me suis exempté, 
Pour mieux mon mal et travail reposer. 

DIZAIN 

Fortune (las) en tant de lieux me blesse, 
Que peu s'en faut que de dueil ne trespasse; 
Chascun peut veoir qu'el ne prend fin ne cesse, 
Mais de plus fort me tourmente et pourchasse. 
Nouvel ennuy qui les autres efface 
M'a amené, dont je meurs de douleur : 
Car d'une fiebvre travaille fort ma sœur, 

Et moy du mal que je luy vois porter; 
Mais n enfin ne prend fin et malheur, 
Je ne ponrray tel ennuy comporter. 



HUlCTUlf 

Bon jour, la dame au bel amy, 
Vous estes maintenant contente, 
Et si n'ay plaisir ne demy : 
Car après vostre longue attente, 
Venu est celuy qui de rente 
M'a laissé fascherie et soing. 
Dieu doint que nul ne s'en repente» 
L'amy se coignoit au besoing. 

HUICTAUf 

De moins que rien à peu l'on peut venir, 
Et puis ce peu n'a si peu de puissance, 
Que bien ne fasse à Tassez parvenir 
Celuy qui veut aymer la suffisance. 
Mais si au trop de malheur il s'avance , 
Ne recevant d'assez contentement, 
En danger est par sa grande inconstance 
De retourner à son commencement. 



HUICTAUI 

Je ne le croy, et le scay seurement, 
Il est certain, et si est increable; 
Peut-on avoir chose tant agréable 

Sans le sentir et sçavoir seurement? 
Certes, nenny, car le contentement 
En est tant grand, si doux et amiable, 
Que par effet, en songe ou autrement, 
Je n'oserois le penser véritable. 



POUR LA GUARISON D'UHE DAME BIEN ATHEE 

O heureuse nouvelle, ô désiré rapport 
De la santé de qui la maladie 
Estoit fin de plus d'une vie. 
O favorable sort, 
Et plus d'un réconfort, 
Et toy et mon ame assouvie. 
Qu'attendz-tu plus? As-tu encore envie 
D'avoir un plus grand bien là-bas avant la mort? 



d'une girouette 



Par mon droict nom m'appelle Girouette, 
Qui au plus haut de la maison suis mise, 
Tournant au vent comme une pirouette, 
A tous propos : car telle en est ma guise. 
Je donne advis de galerne et de bise, 
Du vent d'aval, de midy sans compas, 
Tout vient à moy; le vent de la chemise 
Souffle trop bas, je ne le cognois pas. 

m 

HUICTAIN 

Or sus, Amour, puisque tu m'as attaint, 

Que n'attainti-tu celle pour qui j'endure? 
Si mon las coeur pleure, souspire et plaint, 
Sera le sien entier et sans blesseure ? 
Faiï-luy sentir ta grand force et pointure, 
Et le pouvoir de ton dard vigoureux, 
Si nous rendras par esgalle mesure , 
Tous deux contens, ou tous deux malheureux» 



HUICTÀEf 



A Menelas et Paris je pardonne, 
L'un de sa femme importun demandeur , 
L'autre d'amie obstiné defiendeur; 
Mais du malheur desTroyensje m'estonne, 
Car s'il failoit que pour belle personne, 
Leur ville fust quelquefois desmolie, 
Périr pour vous, madame belle et bonne, 
Leur eust esté plus gloire que folie. 



HUICTAIH 



Amour craignant de perdre le pouvoir 
Que luy donnoit sur moy vostre présence, 
M'a fait chercher ce que moins puis vouloir 
Par l'ennuy seul d'une si briefve absence. 
Vous jugerez cela estre inconstance; 
Mais ce n'est rien que désir trop fervent. 
Qui de deux maux l'un beaucoup moindre pense, 
C'est ne veoir point ce qu'on voit trop souvent* 

HUICTAIN 

Je ne faiz rien que plaindre et souspirer , 
Désirant plus ce que moins puis avoir, 
Et sens mon mal chascun jour empirer, 
En voyant moins ce que plus je veux veoir. 
Yeoir semble peu à qui s'en peut pourveoir ; 
Mais j'ay cogneu par vraye expérience, 
Que quand on fait en amour son devoir, 
Il n'est ennuy que l'ennuy d'une absence. 



HUICTAIN 

• 

Si je maintiens ma vie seulement 
Par ton regard, qu'est-ce que je feray? 
Si tu le donne autre part, je mourray , 
Et toy bientost après certainement : 
Car lorsque mort finira mon tourment , 
Te sentiras sans force et sans valeur, 
Puisque vivons l'un par l'autre aisément, 
Moy de ton œil , et toy de ma douleur. 



HUICTAIIf 

ennuy decepvant par douceur, 

Qui contentez à vostre volonté, 

Plus qu'on ne dit vous estes un trompeur, 

Plein de tourment souz umbre de bonté. 

De vostre nom mon cœur est affronté : 

Car doux il est à l'ouïr prononcer; 
Mais tout bien dit , et au vray raconté , 
Vostre arc n'est rien que dueil à l'enfoncer. 



HU1CTAIN A s'aHTB 



Un doux nenny , avec un doux souzrire, 
Est tant honneste , il le tous faut apprendre, 
Quand est d'ouy si venez à le dire, 
D'avoir trop dit je voudrois vous reprendre, 
Non que je sois ennuie d'entreprendre 
D'avoir le fruit, dont le désir me point: 
Mais je voudrois qu'en me le laissant prendre, 
Vous me dissiez : Amy, ne l'aurez point. 

huictaot 

Puisqu'au meilleu de l'eaued'un puissant fleuve 
Le vert boucquet par feu est consumé , 
Pourquoy mon cœur en cendre ne se trouve 
Au feu sans eaue que tu m'as allumé? 
Le cœur est sec, le feu bien enflammé, 
Dont la rigueur , helas ! dont tu es pleine , 
Le veoir souffrir a tousjours mieux aymé, 
Que par la mort mettre fin à sa peine. 



liberté et servitude, procedantes 
d'amour 

Au monde suis libre et serf tout ensemble , 
Serf par le sort, et libre de nature, 



- V 



T-" 

Serf suis d'amour , qui tel maistre me semble, 
Que le servir est heureuse adventure. 
Si l'on me dit que c'est chose trop dure , 
Je le veux bien : mais velà où j'en suis, 
Que plus le sers, plus ma liberté dure, 
Car le servant, liberté je poursuis. 



D'HIT QUI SE VAlfTOIT DE LA GRANDEUR ET GROSSEUR 

DE SON MEMBRE 



Tu n'as beauté , bonté ne bonne grâce , 
Et ne saurois entre gens plaisanter. 
D'où prenz-tu donq une si folle audace 
De ton service aux dames présenter ? 
Tu ne sçaiz rien, sinon de te vanter 
Qu'as un gros membre et long outre mesure. 
Va-t'en (vilain) au bordeau contenter 
L'infaict désir de ton orde luxure. 



A TSABEAU 

Ysabeau, lundy m'enyoyastes 
Un lièvre et un propos nouveau : 
Car d'en manger vous me priastes , 
En me voulant mettre au cerveau 
Que par sept jours je serois veau. 
Resvez-vous, avez-vous la fiebvre? 
Se cela est vray, Ysabeau, 
Vous ne mangeastes jamais lièvre. 

HUICTA1N 

Non sans raison on condamne et accuse 

L'homme estre ingrat, qui son or cache en terre, 
Car ny autruy, ne luy-mesme en use; 
Mais est sans fruit comme inutile pierre. 
Aussi qui tient grande beauté recluse, 
Outre son gré, manifestement erre, 
Enclorre on doit ours et lyons nuisans, 
Non ces beaux corps à aimer plus duisans. 



d'ukb vieille 



S'il m'en souvient, vieille au regard hideux, 
De quatre dents je vous ay veu mascher; 
Mais une toux dehors vous en meit deux, 
Une autre toux deux vous en feit cracher. 
Or povez bien tousser sans vous fascher : 
Car ces deux toux y ont mis si bon ordre , 
Que si la terre y veut rien arracher 
Non plus que vous n'y trouvera que mordre. 

DE MACEE 

Macée me veut faire accroire 
Que requise est de mainte gent, 
Tant plus vieillit, plus a de gloire, 
Et jure comme un vieux sergent. 
Qu'on n'embrasse point son corps gent 
Pour néant, et dit vray Macée ; 
Car tousjours elle baille argent, 
Quand elle veut estre embrassée. 

NON ESTRE INGRAT DBS BIENS PAITZ 

Il fait grand mal à quelque créditeur, 

Quand il ne peut avoir son payement , 

Encore pins, quand voit son débiteur 

Nyer le prest : car si tant seulement 

Le confessoit , seroit allégement 

Au créditeur, d'attendre en espérance; 

Mais perdre tout luy est un grand tourment. 

Qui perd le sien , il perd la patience. 



HUICTACf 



Yostre obligé , monsieur, je me confesse 
Gomme de vous ayant reçeu grand bien; 
De tous payer ne tous feray promesse : 
Car ne pourrais en trouver le moyen. 
Si respondant voulez , je le veux bien ; 
Mon coeur respond , et se met en ostaige , 
C'est mon thresor , d'autres biens je n'ay rien, 
Je vous supply le retenir pour gaige. 



AUTRE HUICTAM 



Le lendemain des nopces on vint veoir 
Si l'espousée estoit point la nuit morte , 
Et si l'espoux avoit fait son devoir, 
Qui dit qu'ouy, et de ce s'en rapporte 
A son espouse , en priant qu'elle en porte 
Vray tesmoignaige , et si par amitié 
Ne l'avoit fait six fois, de bonne sorte. 
Ouy bien, dit-elle, mais j'en feis la moytié. 

A CEUX QUI VONT A LA TAVERNE 
SAlfS AB6BNT 

En bonne foy je ne suis point content 
Que vous disniez pour une patenostre, 
Rien ne payerez, et si Devrez d'autant; 
L'ayez- vous leu au texte de l'apostre? 
Ne laissez point pourtant de passer outre, 
N'entrez céans pour escumer mon pot : 
Car j'ay un vœu qui est contraire au vostre, 
Nul ny bevra qu'il ne paye l'escot. 

HUICTADI 

Colin avoit lait marché avec une, 
Qui en jouant avoit paour d'engrossir , 
Qu'il ne feroit pour éviter fortune, 
Tant seulement que la motte engressir. 
Elle qui sent le brouet renverser 
Sans qu'en son corps en entrast une goutte, 
Luy dit: Colin, il faut recommencer; 
Quand je devrois engrossir. Colin, boutte. 



A Ml PEOMETTEUB 8AX8 fiFFST 
THIOLRT 

Que me proffite ta promesse , 

Si tu ne me la veux tenir ? 

Je suis ainsi qu'un chien en lesse , 

Que me proffite ta promesse ? 

Tu me faiz de gratis biens sans cesse , 

Pourtant je n'en voys rien venir ; 

Que me proffite ta promesse , 

Si tu ne me la yeux tenir ? 



QUATHIN 

Si la beauté se perist en peu d'heure. 
Faites-m'en part tandis que tous l'ave*, 
Ou s'elle dure, semble que ne devez 
Craindre à donner un bien qui tous demeure. 

RBSPOIfCK 

Si grand beauté se perist en peu d'heure , 
Aussi sera le désir qu'en avez , 
Ou s'elle dure, helas! vous ne deves 
L'estimer bien, si le rayeux ne demeure. 

QUATRIN 

Tiens nos deux cœurs par un vouloir uniz , 
O Gupido qui tes subjectz contente . 
Conforte-les en ceste longue attente , 
Hz sont assez par absence puniz. 

QUATHIN 

On dit qu'Amour luy-mesme l'aymera : 

Car il la touche et craint de la blesser; 
S'il en est pris je croy qu'il forcera 
Elle d'aymer, ou moy de la laisser. 



QUATRIK 

Je le disois que Ton m'a estrangé , 
Et pour un autre à bien grand tort changé : 
Mais j'ayme mieux, taisant mon mal, le croistre, 
Sans que la cause on en puisse cognoistre, 
Que par mesdire estre du tort vengé. 



AUTRE QUATRIK 

Ton gentil corps en beauté souveraine 
Au temps passé si Paris eust peu veoir, 
N'eust estimé de Venus le pouvoir, 
Qui luy donna jouyssance d'Helaine. 



AUTRE QUATRIK 

Ayez pitié du grief mal que j'endure 
Pour vous aymer sans me vouloir blasmer , 
Amour vous peut comme moy faire aymer, 
Et du passé faire payer l'usure. 



AUTRE QUATRIK 

Tant plus je pense estre près de mon bien, 

Plus j'ay de mal et moins vaut ma prière , 
Et plus m'estraint Amour de son lien, 
Moins elle est prise , et plus se tyre arrière. 



AUTRE QUATRIN 

Prestez-moy un de ses yeux bien appris 
A faire aymer. Sçavez que je feray? 
Incontinent je vous regarderay , 
Et vous prendray ainsi que m'avez pris. 

AUTRE QUATRIN 

Las il m'est force , et ainsi je conclus 
De m'en aller qui grand dueil me sera : 
Car je suis seur que peu vous restera 
D'amys si bons, encores moins de plus. 

A UN REPRENEUR 



Pour tout reprendre par malice, 
Tu nous reproches ton sçavoir. 
Regarde bien à ton devoir, 
U n'est si ferré qu'il ne glisse. 



AUTRE QUATRIN 



De varier n'en est plus mention , 

C'est un arrest que les dames ont fût , 
Faisant serment que leur affection 
Sera cogneûe, en fermeté parfait. 



AUTRE QUATRIH 

Je l'ay chassée , et un autre l'a prinse, 
J'en ay le mal, et il en a le bien ; 
Elle n'est mienne et je demeure sien, 
Parquoy je dix que j'ay esté sa prinse. 

AUTRE DBS MESDISA5TZ 

Les medisantz par leur méchant langaige, 
Ont fort tasché de rompre nostre accord : 
Mais tant s'en faut qu'ils y mettent discord, 
Que nostre amour en croistra d'avantage. 

VAROT, DU FAUX BRUIT DE SA MORT 
DOUZAW 

Amy Cremau, on fa fait le rapport 
Depuis un peu, que j'estois trespassé, 
Je prie à Dieu que le diable m'emport , 
S'il en est rien , et se j'y ai pensé. 
Quelque ennemy a ce bruit avancé , 
Et quelque amy m'a dit que mal te porte. 
Ce sont deux pointe de différente sorte, 
Si l'un est vray, c'est un bruit bien maussade : 
Quant à celuy qui a fait l'ambassade 



FACECIEUSE 73 

De mon trespas, crois qu'il ment et qu'il mord, 
Et pleust à Dieu que tu fusses malade , 
Non plus ne moins que je pense estre mort. 



SAINTS MARTHE A MÀROT 
DIZAIN 

Il fut un bruit, ô Marot, qu'estois mort, 
Et ce faux bruit un menteur asseura. 
L'un d'un costé se plaignoit de la mort , 
Faisant regret qui longuement dura, 
L'autre, par vers piteux la déplora, 
Jectant souspirs de dur gémissement ; 
Moy de grand dueil, plorant amèrement, 
Duquel estoit ma triste ame saysie, 
Las, dis-je, mort est nostre amy Clément, 
Morte doncq est Françoyse poésie. 

DE MONSIEUR LE CARDINAL DE TOUBNON 

L'œil trop hardy, si haut lieu regarda, 
Que le parler n'y osa oncq attaindre ; 
Le cœur vouloit, mais doubte l'engarda 
Non demander : mais seulement se plaindre, 
Et n'ayant sçeu autant dire que craindre, 
Il demeuroit en son piteux tourment : 
Lors l'œil sentant cœur et parolle estaindre, 
Dit qu'il fera l'office de complaindre , 
Puisque du mal fût premier fondement. 
Là commença tant de* larmes espraindre, 
Que l'on cogneut son dueil qui ne peut faindre 
Et de là eut de cœur allégement. 

7 

DOUZAIN 

Une jeune femme espousée 
Estoit une foys en devis 
Avec une vieille rusée , 
Et luy dit : Dame, à vostre advis , 
Les hommes sont-ilz si ravis 
Quand ilz le font, et ont-ilz bien 
Autant que nous d'ayse et de bien ? 
Autant que nous, respondit-elle; 
La douceur qu'ils sentent est telle, 
Que la nostre au prix n'est que vent. • 
Je m'esbahis donc, dit la belle, 
Qu'ils ne nous le font plus souvent. 

SIZAIN 

Je tous supply, fortune et variable temps, 
Arrestez vos effors : car ce que je prétends , 
N'est subject par oubly, par longueur, ny absence, 
Obéir au travail de vostre grand puissance. 
Puysque content vouloir fait vivre l'esperit, 
Contentez-vous du corps, si par vous il périt. 



d'un usurier, virelat 



Las, ne voys-tu pas 
Le périlleux pas 
Où te vas fourrer T 
C'est un povre cas , 

Pour quelques ducas, 

Ainsi Rembourser; 

Tu te veois errer, 

Et droit t'en ferrer, 
Mais abusé, tu n'en faiz compte. 

Pense à te serrer, 

Et te desserrer, 
Pour à la fin rendre bon compte. 



AUTRES NOUVELLES INVENTIONS FAITE8 PAU 
PLUSIEURS POÈTES 

DE PAULINE 

Pauline est riche et me veut bien 

Pour mary, et je n'en veux rien : 

Car tant vieille est que j'en ay honte. 

S'elte estoit plus vieille du tiers 

Je la prendrais plus volontiers, 

Car la despeche en seroit prompte. -,~, 

ENVOY DE SAINT GELAIS AU SEIGNEUR 
DBS ESSARS 

La liberté, cher amy Des Essars, 
Par le dehors ne se doit demander. 
Eust-on vaincu tous les douze Césars, 
Gela ne peut l'homme recommander, 
Si à soy-meme il ne sçayt commander, 
Et qui le fait et franc et plus que roy : 
Mais le commun n'entend point ceste loy, 
Car chacun vise aux biens et aux grans sommes, 
Si est-ce plus d'estre roaistre de soy 
Que commander au demourant des hommes* 

Pourrait le temps par longueur ou puissance 
Dedans le cœur engendrer oubliante. 
Ou tant soit peu l'amour diminuer 
En lu; monstrant par trop vifve apparence, 
Quasi si peu ou point de souvenance, 
Qu'en ce propos ne doit continuer ? 
Helas, ouy : mais vraye amour qui pense, 
Serment de foy, et de ferme asseurance, 
De son propos jamais ne remuer, 
Chasse rapport et legiere créance, 
Et si défiais d'espérance espérance, 
Faisant la paour en seureté muer, 
Tant que l'esprit qui tend à tenuer 
Ils ont voulu le rang des plus contenants 
En triomphant d'apparence et de temps. 



FIN DU BKCUEIL DE POKSIB 
FRÀHÇOYSI 



APPENDICE 



Pièces qui se trouvent dans la première édi- 
tion du Recueil de vraye Poésie françoyse, et qui 
ont été supprimées dans la seconde. 



DIZAIN 

Quand on remonstre aux lascifz amoureux 
Le mal qu'ilz font de vivre en leur ordure : 
Tu n'es pas tant (respondent-ilz) heureux 
D'avoir accez à telle créature. 
Puis qui leur dit : Cela towt jours ne dure. 
Et si pensez ores ce vous estre heur, 
A l'advenir vous sera grand malheur. 
Mais aucun deulx il n'y a qui conçoipve 
Plaisir mondain couvrir soubz soy douleur. 
Le Fol aussi ne croit tant qu'il reçoipve. 



HU1CTAIN CONTRE AMOUH 

Comme peult-on en asseurance aller. 

Le guide estant bandé en ses deux yeulx? 

Or l'est Amour: parquoy me fault parler 

Qu'il meine bien en chemin spatieux. 

Et fol est l'homme, aveugle ou chassieux, 

Lequel le suyt, quand testroict il doibt prendre, 

Yra l'on bien après ce vicieux, 

Qui ne peult veoir ou soy mesme se rendre ? 

DE LA NOUVELLE FAÇON DE PORTER BAGUES 
AUX AUREILLES 



Ne tenez point, estrangers, à merveille, 

Qu'en nostre court maintenant chascun porte 

Bague ou anneau en Cune ou Vautre aureWe: 

Car de vieil fnict vient ceste neufve sorte. 

Voyant jadis Hercules nostre forte 

Et ample Gaule, invincible par main, 

La sceut gaigner par son langaige humain, 

Dont il acquit le bruit d'avoir mené 

Ce peuple grand par Vaureille enchesné. 

Mais nous devons au Roy plus grandz louanges, 

Car le ciel seul l'a à vaincre ordonné, 

Les siens par langue, et par main les estr anges. 



ENVOT A UNE DAMOTSBLLE QUI AVOIT OSTB 
UN POURTRAICT 



Renvoyez-moy le tableau que sçavez 

Par ce porteur, au moins si vous l'avez, 

Ou faites tant que le puissiez retraire. 

Car à présent j'en ay bien fort a/faire 

Pour le repaindre et faire retrasser 

Avant qu'il soit achevé d'effacer. 

Non qu'un pourtraict ne vous deust faire envie, 

Quand vous avez le personnaige en vie, 

De qui povez mieulx finer et jouyr, 

Que d'un tableau qui nepeult rien ouyr. 

Lequel pourtraict, s'il ne revient à moy, 

Et que pour luy vous rompiez vostre foy : 

Croyez aussi qu'au lieu du personnaige, 

Vous demeura seulement une ymaige. 



^ — ■■ — ^ — -^^w« 

ItBCEPTO 



Recepte pour un flux de bourse : 
Couchez-vous avant qu'il soit nuict, 
Dormez tousjours, et pourquoy? pource: 
Car en dormant rien ne vous nuyct. 
Mais si vous aymez le deduict, 
D'habiter la belle au corps gent, 
Par nostre dame il faut argent. 



LE TBOPHÉB DAMOUB 



Amour a fait son trophée ériger, 

Marque et tesmoing de ses faictz et victoire, 

Cil en qui est l'univers diriger 

Et les humains defaillantz corriger, 

Y a laissé sa foudre en nue noire. 

Là sont pêndans pour enseigne et mémoire, 
Divers escuz de Mars qui prend à gloire 
Le sang espendre et règnes affliger, 
Neptune y veoit son trident arrenger 
Et Hercules sa masse méritoire, 
Phœbus son arc et sa trousse d'yvoire, 
Bacchus ses dardz et instrumens à boire, 

Y a rendus et souffert rédiger. 

fol mortel, caduc et transitoire, 
Voyant les deux servir de telle histoire, 
Vouldrois-tu bien imaginer ou croire 
Qu'eusses pouvoir d % eschapper ce danger? 

Donner vous veulx certaine cognoissance 
Du larronneau aveugle et dangereux, 
Quand vous verrez partout trotter les yeulx, 
kire et pleurer outre Vaccoustumance, 

Quand vous verrez soupirs en habondance 
Taire souvent ou parler vouldra mieulx, 
Quand vous verrez faillir en patience, 
Par un penser, puis triste, puis joyeux, 
Quand vous verrez passe-temps curieux 
Estre cherché d'un qui triste se pense, 
Quand vous verrez habits noirs ennuyeux 
Estre portez d'un qui ayrne la dance, 
Quand vous verrez voire sans repentance 
Pour mieux mentir jurer cent mille dieux, 
Quand, vous verrez honneur et conscience 
Fuyr bien loing avecques la raison, 
Vous devez lors juger par apparence 
Que le larron est dedans la maison. 



UHZAI9 

* Si deux tesmoings contre un seul on doit croire, 
Il est donc vray ce que plus je désire; 
Car fapperçoy chose claire et notoire 
Dans vos deux yeulx, quoy que me vueillez dire : 
Mais le parler pour croistre mon martyre, 
Veult démentir voz véritables yeulx 
En m'asseumnt que rien dessoubz les cieulx, 
Tant soit parfait, ne fait qu'Amour vous touche 
Jusques au cœur. Madame, dites mieulx, 
Ou vos deux yeulx par regard gratieux 
Contrediront vostre cruelle bouche. 



UffZÀW 



* Le ciel voyant que je suis contraint faindre 
Une douleur qui est plus qu'importable 
Devant vos yeulx, mon dueila voulu poindre 
Prenant pour moy sa face lamentable. 
Croyez-le donc, car il est véritable^ 
Et comme en luy voyez grand violence, 

De pluye et ventz trop plus grande abondance, 
Lfaspres souspirs et de larmes mortelles, 
Me font mourir oyant en souvenance 
A tout le moins quand durant mon absence, 
Au ciel lirez mes piteuses nouvelles» 



DIZAIN 

* Triste œil menteur qui pour me decepvoir, 
M'avez de luy fait un maulvais rapport, 
En m'asseurant seulement par le veoir 
Leal et seur, helas ! vous avez tort : 
Car vous estes cause de dure mort, 
Veu que par vous j'en aiprins accointance, 
Et mis ma foy, mais je voy sans doubtance 
Qu'il n'a usé que d'un amour fardé. 
Pleurez, mon œil, autant par pénitence , 
Que vous l'avez par amour regardé. 



DIZAIN 

* Sans vous ouyr j'entendz bien que vous dites 
Ou pour le moins que vous mesme pensez, 
Que vos bienfaits surmontent mes mérites, 
Et que mes maulx sont trop recompensez. 
Las, entendez, madame, et covgnoissez 
Que vous povez mes maulx compter par ans, 
Et moy vos biens seulement par momens. 
Ne comptez fors les maulx et me laissez 
Compter les biens quand il en sera temps; 
Je diray lors : Madame, c'est assez. 



DIZAIN 

* Puisque Von voit (ô François) nostre Roy 
La teste nue, en la main une torche, 

Humilié pour l'honneur de la foy, 

Où est le cœur, fust-il plus dur que roche, 

L'homme tant plein de blasmeet de reproche, 

Qui ne voulsist comme iuy qui est malstre, 

Celuy qu'il tient pour seigneur recognoistre 

Et adorer l'hostie salutaire ? 

nous heureux aultant qu'on le peut estre, 

D'avoir un Roy qui nous monstre à bien faire. 



RECUEIL DE PLUSIEURS 
PETITES POESIES JOYEUSES 

POUR RECREER LE LISANT (') 
1580 



LA DOCTRINE DU BOIf PERE DE FAMILLE 

Personne à ma table ne vienne 

Que de cinq poinctz ne luy souvienne : 

Premier, ne dy mot des absens, 

Et ne reproche les presens : 

Garde toy de vilain langage, 

Des biens de Dieu ne fay outrage : 

Et te commande en motz exprès 

Louer Dieu devant et après. 

LA DOCTRINE DU BON PERE A SON ENFANT 

Si tu as maistre, sers le bien, 
Dy bien de luy, garde le sien : 

(1) L'exemplaire de Poésie facétieuse conservé à la Bi- 
bliothèque de l'Arsenal (9309, B. L.) contient en tête ce 
culeox opuscule de 4 feuillets seulement, et dont aucun att- 
ire exemplaire n'est connu. 

Son secret celé, quoy qu'il face. 
Et humble soit devant sa face. 



Df KE TROP REQUERIR 8S8 AMT8 

Qui veult garder son cœur de pleurs. 
Et de désirs insatiables, 
User ne doibt comme de fleurs 
De ses amys bons et louables : 
Les fleurs nous sont fort agréables 
Tant que leurs teins sont frais et beaux 
Mais vieux amys non variables 
Sont plus certains que les nouveaux. 

REGIME DE SANTÉ 

En contemplant un chauld charbon, 
Facilement on peult entendre 
Que le mestier n'est pas trop bon, 
Qui faict à l'ouvrier tost fin prendre : 
Sa fosse il faict pour y descendre 
Qui trop souvent fond son estain, 
Gomme le charbon faict la cendre 
Dont bien souvent il est estaint. 

DE HE SE LAISSER DOMINER A SA FEMME 

Ne souffre à ta femme pour rien 
Mettre son pied dessus le tien : 
Le lendemain la faulse beste 
Le voudroit mettre sur ta teste. 

DE LA FAL8ITÉ D AMOUR 
DEMANDE 

De quoy se chauffe Amour ? 

Amour faict feu de tremble et de serment, 
Qui couleur rouge en palle font changer : 
Car de tant plus que Ton ayme ardemment, 
Plus on frissonne es glaçons de danger. 
Quant au second, Amour sçait vendanger 
Jusqu'au serment durant le doux martyre; 
U n'est substance, il n'est bien qu'il n'attire : 
Et eussiei-vous d'escus une montjoye, 
Et vert et sec, tout y va, tout y tire 
Au feu d'Amour qu'on nomme courte joye. 

EPITAPHK DE MA H U MET 

Gy gist des Arabes le Prince, 
De toutes erreurs inventeur, 
Séducteur de mainte province, 
Le faux Prophète et grand menteur, 
Des diables grand invocateur, 
Mabumet qui la loy a mise 
Pleine d'erreurs et gaillardise 
Contre la foy et loy de Dieu; 
L'an six cent trente, dont l'Eglise 
A esté troublée en maint lieu. 

MEPRIS DE SERVITUDE 

J'ayme mieux estre franc berger 
Vestu de toile, et peu manger 

9 

Avec ma douce amye Heleine, 
Que porter drap de fine laine, 
Et de vivre en autruy danger. 
Si j*ay quelque courroux léger, 
Estre guery pour abréger, 
De la douceur de son aleine 
J'ayme mieux. 

Si n'ay un seul os à ronger, 
Rapporteurs ne crains, ne danger, 
Ne maie bouche la vilaine, 
Ne le loup qui mon parc aleine, 
Puis que mon chien m'en peult venger, 
J'ayme mieux. 

DIFFERENCE DE PAUVRET! A RICHESSE 
RONDEAU 

Quand on est en auctorité, 

On feint d'estre en débilité : 

On plaint le bras, on plaint la coste, 

La teste deult, on a la goutte, 

Soubi couverte prospérité. 

Si on est en adversité, 

On ne se plaint par gravité, 

On court, on regarde, on escoute, i 

Quand on est, etc. 

Sain et dru en mendicité, 
Contemplant par subtilité 
Compiller quelque banqueroute, 
L'un a trop de bien somme toute, 
Et l'autre en a nécessité 
Quand on est, etc. 



J 

d'uhe dame qui se complaint A ECHO de la perte 

DE SON AMT 

Une Dame de deuil atteinte 
Par mort d'amy hors de crédit, 
A Ecbo faisoit sa complainte, 
En un bois ce propos luy dit : 

Que de griefs maux soubs couverte ruyne 
Fortz a gouster, plus qu'amere aluyne, 
La mort d'un seul à un moment m'assemble. 
Echo, pour Dieu, responds ce qu'il t'en semble 
Le peuple est-il de mon mal resjouy? 

Echo Ouy. 

Ha ! quel propos j'ay en ce bois ouy ! 
Je n'ay donc plus en son endroit renom. 

Echo Non. 

Qu'estai besoing que je face, sinon 
Prendre congé de tout contentement? 
Car de cbercber aucun esbattement, 
Que trouverois-je en la cour souveraine? 

Echo Haine. 

Haine seroit donc de l'antique Roy ne; 
Car je tiens l'autre à mon crédit appoint. 

Echo Point. 

Mieux pour moy fust ne l'avoir onques veu, 
Et que ny moy, ny les miens n'eust pourveu. 
Puis que pour mort sans crédit me voyla. 

Echo Yoyla. 

Voyla comment, n'en ay-je que cela? 

Pour fin d'avoir, faut-il point qu'on y pense î 

Echo On y pense. 

Je l'entens bien, mais quelle recompense 
De se ruer si soudain pour mes bagues? 
Si j'eux plaisir en faveur ou en bragues, 
11 le vouloit, cela le faisoit vivre; 
Que maudit soit qui onc le me fist suivre, 
Puis que sa mort ne rent à l'examen 

Echo Amen. 

Parie tout haut, Echo, sans touchement, 
Ta sçais trop bien le danger où je suis ; 
D'autre que toy en conseil je ne suis. 
Aux miens et moy nous peut-il grand effort? 

Echo Fort. 

Ah f Dieu du Ciel, quel pauvre reconfort 
S'il nous falloit de nos faits rendre eonte ; 
Gens n'eurent onc une pareille honte : 
Je n'ay en court amy pour ce ne dame. 

Echo Ame. 

Mon mal est sçeu, mon péché tant inique 
Est descouyert, ma meschante avarice 
Se voit à l'œil, et ma fraude et malice, 
Que reste-il plus à chose si patente? 

Echo Attente. 

On me fera (si j'attens) mal contente, 

Je le sçais bien, pour le moins je m'en doubte. 



CONCLUSION 

Amys, voyei que le grand plaisir couste. 
Sur mon malheur prenez cet exemplaire, 
Que tout n'est pas aux grans Princes complaire, 
Car autant sont que les autres mortels ; 
Et s'ils sout grans, c'est Dieu qui les fait tels; 
Mais d'entour eux celuy est le plus sage 
Qui de leur bien ne fait propre héritage. 



FIN 



